Novi Sad brani, Liman napada, a Ub… - Basket 3x3 Srbija\nPočetna Vesti Najave Novi Sad brani, Liman napada, a Ub…\nTurbulentnija sezona u basketu nije postojala, ali i kao takva došla je do samog kraja. 18. i 19. decembra Saudijska Arabija i grad Džeda biće domaćini još jednog velikog sportskog događaja, a srpski basketaši su ispunili očekivanja, te će se tri ekipe nadmetati za svetski presto.\nTitulu brani šampion svega, Novi Sad. Doduše, ove godine u nešto drugačijem sastavu, ali šampione ne treba otpisivati ni kada igraju bez najboljeg igrača, Dušana Domovića Buluta. Njega ovog puta menja Nebojša Bošković , pa će sa Markom Savićem, Tamasom Ivoševim i Dejanom Majstorovićem činiti ekipu koja brani dve uzastopne titule.\nNa mastersu u Debrecinu zauzeli su četvrto mesto, nakon poraza od potonjeg šampiona, Limana u polufinalu. Potom su na drugom mastersu u Mađarskoj zaustavljeni takođe u polufinalu, ovog puta je Ub bio uspešniji, a u konačnom zbiru pripalo im je treće mesto, dok su na mastersu Evropa završili na sedmom mestu, nakon nesrećnog poraza od NY Harlema u četvrtfinalu. Dohu su preskočili, ali su spremni za ono najvažnije, veliko finale.\n“Naša očekivanja su da osvojimo titulu, kao i uvek. Turnir je veoma jak i ima dosta dobrih ekipa, najveći rivali su Riga, Liman i Harlem. Biće i malo drugačije – moraćemo da nosimo maske sve vreme sem na terenu, nećemo smeti puno da se krećemo. Ali, na terenu će sve biti isto – ko prvi dođe do 21, pobedio”, kazao je Dejan Majstorović za sajt Red Bula.\nLiman dolazi kao prvoplasirani tim, ali i tim koji je najviše pokazao u ovoj sezoni. Za razliku od prethodne godine, sada u sastavu imaju petoricu zdravih basketaša, te će se sigurno pitati.\nOtežavajuća okolnost može biti pritisak zbog uloge favorita, ali i težak poraz od Rige u Dohi. Liman igra u sastavu u kom su postali poznati celom svetu, Stefan Kojić, Mihailo Vasić, Aleksandar Ratkov i Stefan Stojačić. Masterse u Mađarskoj su okončali sa dve titule i jednim sedmim mestom, dok su titulu u Dohi ispustili u finišu. Ipak, na Limanu je samo da se izbori sa pritiskom i učini ono što prethodnih sezona nije.\n“Kao ekipa najviše smo pokazali ove sezone, dosta ljudi nas smatra za favorite, što i tabela govori, tako da svakako idemo sa najvećim ambicijama. Naravno, svesni smo toga da to što smo favoriti ne znači ništa, pre svega iz razloga što, iako smo već dve godine prvoplasirana ekipa na svetskoj rang listi, još nismo uspeli da osvojimo finalni turnir. Tako da smo posebno motivisani, ali i obazrivi, poučeni prethodnim iskustvima. Na put u Saudijsku Arabiju vodimo i našeg trenera Milana Isakova, kao i igrača Maksima Kovačevića, pošto želimo da izbegnemo bilo kakve nepredviđene situacije i damo svoj maksimum”, rekao je Stefan Stojačić za B92.\nStefan i Strahinja Stojačić (Foto: Fiba 3×3)\nTu je i sjajna ekipa Uba. Ove sezone su pokazali da itekako znaju da zablistaju i nose se sa mnogo većim favoritima. Nažalost, zbog koronavirusa nisu bili kompetni u Dohi, te su učešće završili u grupnoj fazi, ali su u Mađarskoj došli do finala i na tom putu bili bolji od favorita, velikog Novog Sada, dok su finale sa Rigom ispustili na jednu loptu.\nPriključio im se Miroslav Pašajlić i već na prvom turniru potvrdiio očekivanja, tako da su sa pravom sve oči navijača Uba usmerene u mladog igrača. Tu su kao i uvek Strahinja Stojačić, Marko Branković i Ivan Popović, pa su Ubljani daleko više od 10. Fibinog favorita.\n“Očekuje nas jako Interesantan turnir, svaka utakmica će biti jako zanimljiva za gledanje. Mi igramo apsolutno bez ikakvog pritiska, sjajna atmosfera vlada u nasoj ekipi. Mislim da ta rasterećenost i dobra hemija, može doneti dobar rezultat. Prvi meč igramo protiv jednog od glavnih favorita, ekipe Liman, koja je uz Rigu najviše pokazala ove godine, ali verujem u svoju ekipu i očekujem dobar i neizvestan duel. Po utisku Fibe, postavljeni smo tek za 10. favorita za osvajanje, to će znati dodatno da nas motiviše”, zaključio je Ivan Popović.\nBilo kako bilo, jasno je da nas u Džedi očekuje pravi spektakl, a kao i uvek – srpski timovi važe za velike favorite.


Izvor: JužneVesti.com, 27.Maj.2020, 12:19\nZbog sumnje da su putem interneta prikupljali pornografske slike i snimke maloletnika, prikazivali ih, a jedan od njih i pokušao da ugovori susret sa jednom od maloletnica, u dve odvojene akcije uhapšeni su 23-godišnji i 49-godišnji Nišlija.\nKako saopštavaju iz MUP-a, sumnja se da je 23-godišnji F. Đ. putem mobilne aplikacije Snepčet stupio u kontakt sa maloletnom devojčicom, slao i dobijao poruke eksplicitnog sadržaja, prikazivao pornografski materijal, a nakon >> Pročitaj celu vest na sajtu JužneVesti.com << toga pokušavao da ugovori susret.\nU drugoj akciji, policija je uhapsila 49-godišnjeg N. J. jer je, kako se sumnja, u dužem vremenskom periodu putem interneta preuzimao i skladištio sadržaje nastale iskorišćavanjem maloletnih lica u pornografske svrhe.\nObojica se terete za osumnjičeni za krivično delo prikazivanje, pribavljanje i posedovanje pornografskog materijala i iskorišćavanje maloletnog lica za pornografiju, dok se F. Đ. tereti i za krivično delo iskorišćavanje računarske mreže ili komunikacije drugim tehničkim sredstvima za izvršenje krivičnih dela protiv polne slobode prema maloletnom licu.\nOsumnjičene Nišlije su uhapšene u nastavku akcije "Armagedon" u kojoj MUP radi u saradnji sa Posebnim odeljenjem za borbu protiv visokotehnološkog kriminala Višeg javnog tužilaštva u Beogradu.\nRadio 021: Nišlije uhapšene zbog dečije pornografije\nU nastavku akcije za suzbijanje maloletničke pornografije „Armagedon“ policija je uhapsila dvojicu Nišlija F. Ð. (23) i N. J. (50)...MUP je saopštio da se sumnja da je F. Ð. izvršio i krivično delo iskorišćavanje računarske mreže ili komunikacije drugim tehničkim sredstvima za izvršenje...\nZbog sumnje da su putem interneta prikupljali pornografske slike i snimke maloletnika, prikazivali ih, a jedan od njih i pokušao da ugovori susret sa jednom od maloletnica, u dve odvojene akcije uhapšeni su 23-godišnji i 49-godišnji Nišlija...Kako saopštavaju iz MUP-a, sumnja se da je 23-godišnji...


Vesti – Page 206 – Ragbi Savez Srbije\n03/04/2014 by Goran Porobic\nRagbi savez Srbije će duplim programom na ragbi terenu BRK Crvena Zvezda na Adi Ciganliji obeležiti 06.04.2014., Međunarodni dan sporta.\nPovodom ovog dana, a u cilju promocije ferpleja i tolerancije odigraće se prvo utakmica reprezentacije Srbije do 18 godina sa RK Partizan, a zatim test utakmica seniorske reprezentacije Srbija A – Srbija B.\nGeneralna Skupština Ujedinjenih nacija je proglasila 06.04. za Međunarodni dan sporta na predlog Međunarodnog olimpijskog komiteta i na inicijativu srpskog predsedavanja Generalnom skupštinom UN.\nOvaj dan će biti obeležen širom sveta, u svim zemljama članicama UN i partnerskim organizacijama, a naši reprezentativci obe starosne kategorije će u radnoj atmosferi vršiti konačne pripreme za utakmice koje ih očekuju.\nVeterani i najmlađi kao podrška\n02/04/2014 by Goran Porobic\nPred utakmicu Srbija-Danska koja će se održati 12.04.2014. godine sa početkom u 14.30 časova na stadionu FK Rad, odigraće se utakmica veterana Beograda i Pančeva.\nUtakmica je planirana za 12.30 časova, kao predigra i podrška reprezentaciji Srbije za koju je utakmica sa Dancima od izuzetne važnosti. Ragbi savez Srbije je prihvatio inicijativu Ragbi saveza Beograda i veterana RK Dinamo Pančevo pa će 12.04.2014. biti pravi ragbi festival na Banjici.\nParalelno sa veteranima na susednom terenu sa veštačkom travom biće održan 1. turnir Kupa Srbije za petliće i pionire.\nTrud i talenat najmlađih, želja i borbenost veterana na revijalnoj utakmici, kao i vrhunski ragbi reprezentativaca Srbije i Danske više su nego dovoljni razlozi da se ovaj dan potpuno posveti ragbiju.\nPozivamo sve ljubitelje ragbija da nam se priključe i navijaju za Srbiju.


Džons ostvarila dabl-dabl učinak na Ol-star meču i bila druga u šutiranju trojki (VIDEO)\nReprezentativka Bosne i Hercegovine Džonkel Džons briljirala je na Ol-star meču WNBA lige sa učinkom od 18 poena i 14 skokova.\nOna je učestvovala u pobjedi ekipe sastavljene od igračica iz WNBA lige protiv reprezentacije Sjedinjenih Američkih Država rezultatom 93:85. Džons je odigrala fenomenalan meč i postigla je 18 poena, uz 14 skokova, dok je MVP nagrada ipak otišla u ruke Arike Ogunbovale koja je imala 26 poena.\nDžons je bila sjajna i šutiranju trojki, gdje je trijumfovala u prvoj rundi sa 27 postignutih trojki, a u finalu je poražena od Eli Kvigli koja je pogodila 28, a Džons 24 trojke.\nPrethodni članakOdbojkaši Srbije u nedjelju stižu na pripreme u Pale\nNaredni članakSvaki Mesijev gol zapisuje, a za stoti rođendan dobio je najljepši mogući poklon (VIDEO)


Uroci – Postupak uklanjanja sa kokosovim orahom\nPostupci za uklanjanje uroka\nKokosov orah kao postupak za uklanjanje uroka\nKokosov orah može da privuče i dobre i loše frekvencije. Ako su ometajuće energije jake, onda se preporučuje upotreba kokosovog oraha za uklanjanje uroka.\nŠta je potrebno da se primeni kod ovog postupka?\nPostupak primene kokosovog oraha za uklanjanje uroka\nMolitvu treba da izgovori osoba na kojoj se izvodi postupak, posle iskazivanja naklonosti božanstvu Hanumanu : ‘O božanstvo Hanumane, neka vrh ovog kokosovog oraha upije negativnu energiju iz mene (treba navesti svoje puno ime) i neka ta energija ne naudi (navođenje imena osobe koja izvodi). Molim Te, da upiješ svu negativnu energiju iz mene kroz vrh kokosovog oraha i uništi je’.\nOnaj ko izvodi postupak treba da se moli božanstvu Hanumanu da spreči uticaje negativne energije na njega, kao i za to da postupak bude efikasan.\nDrugi korak: Postupak\nPotrebno je da osoba koja izvodi postupak drži kokosov orah u skupljenim dlanovima i stoji ispred osobe. Rep kokosovog oraha treba da bude okrenut ka licu ometane osobe koja mora konstanto da gleda u njega i sve vreme da poje.\nKokosov orah treba tri puta da se okrene (u smeru kazaljke na satu) od stopala do glave ometene osobe. Zatim osoba koja primenjuje postupak treba da kruži tri puta u smeru kazaljke na satu oko osobe.\nSve vreme, rep kokosovog oraha je okrenut prema osobi na kojoj se postupak primenjuje. Sa ciljem da rep uvek bude okrenut ka osobi, druga osoba može da hoda oko ometane osobe. Navedena molitva treba da se ponavlja sve vreme tokom kruženja.\nTreći korak: Razbijanje kokosa\nKada se postupak završi, kokosov orah treba da se razbije na spojnici tri puta.To treba uraditi u hramu božanstva Hanumana ili na bilo kojem Svetom mestu dok traje pojanje ‘Bajarangabali Hanuman ki jaj’.\nUkoliko neko nema mogućnosti da bude ni na jednom od navedenih mesta, kokosov orah može da se razbije na bilo kojem svetom mestu ili u dvorištu.\nOno što može da se dogodi dok se razbija kokosov orah:\nAko je osoba ometana uznemirujućom energijom, kokosov orah postaje težak i razbija se u deliće, a mleko iz njega može da prska uvis čak i 1-2 metra. Ponekad može da se desi da je kokosov orah pokvaren.\nPonekad, kad je osoba pod jakim uticajem, može da se desi da kokosov orah ne može da se razbije usprkos jakom udarcu, zbog uzemirujućih energija u njemu koje ne žele da ih božanstvo Hanuman (Maruti) uništi, kao što je navedeno u ranije spomenutoj molitvi.\nAko su uznemirujuće energije veoma jake, kokosov orah može jako da odskoči tako da ne može više da se nađe.\nPrema tome može da se vidi kolika je količina uznemirujuće energije skupljene u kokosovom orahu.\nEfekat na kokosov orah korišćen u postupku Istaknute karakteristike crne magije poslate na napadnutu osobu Jačina crne magije (%)\n1. Kokosov orah postaje težak Crna energija je poslata da bi izazvala stalni nemir, ometanja u razmišljanju 20\n2. Sušenje mleka u kokosovom orahu Crna magija poslata kroz medij hrane kako bi smanjila apetit 29\n3. Pokvaren kokosov orah Crna magija poslata kako bi izazvala propadanje kostiju 32\n4. Kokosov orah se razbija u deliće Crna magija poslata s namerom širenja crne energije u sve ćelije u telu 35\n5. Kokosov orah ne može da se razbije Crna magija je poslata s namerom da ubije osobu 40\n6. Kokosov orah odskače i ne može da se uhvatiti Crna magija poslata je s namerom da ubije osobu i da zatim zarobi njeno suptilno telo 70\n7. Kokosov orah se razbija u deliće još dok je u rukama pre nego što se razbije o zemlju Crna magija poslata da ubaci samoubilačke misli u um ometene osobe i koja ga tera da se ponaša u skladu sa njima 100\nKoristeći ovaj metod, osoba može da otera uroke iz nekoliko ljudi istovremeno ako svi sede zajedno za vreme postupka.\nČetvrti korak: Bacanje kokosovog oraha\nPreostale delove kokosovog oraha treba skupiti u plastičnu kesu, dobro zatvoriti i baciti u đubre daleko od kuće i to posle molitve upućene božanstvu Hanumanu za uništavanje negativne energije u njima.


Preuranjene ocene o izlasku iz recesije – Nadlanu.com\nPreuranjene ocene o izlasku iz recesije\nBEOGRAD, 11. maja 2010. (Beta) - Saradnici Ekonomskog instituta u Beogradu u utorak su ukazali da su preuranjene ocene o izlasku Srbije iz recesije, jer je industrijska proizvodnja i dalje u padu, bez obzira što raste izvoz srpske privrede.\n"Ocena Republičkog statističkog zavoda o izlasku srpske privrede iz recesije zasnovana je na nepotpunim podacima za prvi kvartal 2010. godine", rekao je na konferenciji za novinare Stojan Stamenković. Stamenković je predstavljajući novi broj mesečnika "Makroekonomske analize i trendovi" (MAT) naglasio da je industrijska proizvodnja u prvom kvartalu ove godine, kad se isključe sezonski uticaji, manja nego u četvrtom kvartalu prošle godine, a smanjen je i promet na malo.\n"Ostalih podataka neophodnih za ocenu o izlasku iz recesije, kao i za izračunavanje bruto domaćeg proizvoda na osnovu kretanja proizvodnje, uglavnom još nema", istakao je on i dodao da postoji blagi nagoveštaj mogućeg oporavka domaće tražnje, ali je pitanje da li bi on pokrenuo proizvodnju ili povećao uvoz i cene.\nStamenković je rekao da će buduća dešavanja u privredi Srbije zavisiti i od toga da li će se kriza u Grčkoj odraziti na Evropsku uniju, odnosno da li će imati negativne efekte na male privrede u grčkom okruženju.


Mali najavljuje velike olakšice za privredu - Bizlife.rs\n12:29 Beograd, 18/07/2018\nMali je za televiziju „Hepi“ rekao da je u reformama koje će podstaći dalji privredni rast Srbije prioritet dalja reforma poreske administracije.\n„Ne želim da poreznici idu nasumično po kafićima i gledaju da li se izdaju fiskalni računi. Moramo sistemski da rešimo taj problem, da se vidi u sistemu gde poreska inspekcija treba da ode u kontrolu. Porez mora da se plaća, a važno je da građani od toga vide korist kroz izgradnju novih škola, bolnica i vrtića“, rekao je ministar i dodao da će u narednom periodu i rad Uprave carina biti još efikasniji.\nOn je naveo da su u pripremi poreske olakšice koje će stimulisati zapošljavanje i rasteretiti privrednike i povećati im likvidnost, poput ubrzanog povraćaja PDV-a i smanjenja poreza ili doprinosa na zarade.\n„Trenutno razmatramo koliko i šta možemo da uradimo po pitanju poreskih olakšica pa ćemo o tom planu razgovarati sa MMF-om u septembru“, rekao je Mali.\nNajavio je i poreske olakšice za početnike u poslovanju – oslobadjanja plaćanja poreza na zarade i doprinosa za obavezno socijalno osiguranje u prvoj godini poslovanja.\n„Najteže odluke su iza nas i sada hoćemo da stimulišemo privredni rast. Sledeće godine ćemo imati više investicija u infrastrukturu, iako je ova godina već rekordna. Želimo da Srbija bude zemlja znanja, novih tehnologija i napredne ekonomije i u tom pravcu sprovodimo reforme. Sada nam ostaje da zadržimo ovaj nivo i da, kroz nove izvore rasta i povećanje plata i penzija, postigemo još bolji životni standard gradjana i da mlade zadržimo u zemlji da ovde ostvare svoje snove“, istakao je ministar.\nprivreda siniša mali olakšice porezi procedure


PARTNERI - Procompax\n„Bizalompartner“ – savetodavni ured sledi novu direktivu . Cilj našeg rada je stvaranje dodanih pogodnosti kroz finansijsku analizu domaćinstva i preduzeća, korišćenjem državnih subvencija i poreskih olakšica na koje imaju pravo!\nGlavni profil naše kompanije je složena obrada lima i proizvodnja metalnih konstrukcija. Uz pomoć našeg modernog mašinskog parka i naših profesionalnih stručnjaka, nudimo mnoga rešenja koja odgovaraju vašim potrebama. Preduzimamo izgradnju, proizvodnju i dizajn jedinstevnih proizvoda. Takođe obrađujemo nerđajući metal, aluminijum i materijale otporne na kiseline.


Vesti online / Vesti / Društvo / Politika: Osuđeno 48 zbog vakcina, kazne i ispod minimuma\nMale boginje su odnele 12 života u Srbiji, a uprkos prvim sudskim presudama, problemi sa ovom bolešću ne prestaju, piše list "Politika". Kako se navodi, u Beogradu je osuđeno 48 roditelja zbog odluke da ne vakcinišu svoju decu MMR vakcinom, ali su njima, kako je ocenio list, izrečene minimalne kazne.\nNovčano kažnjeno je njih 15, osmoro je platilo novčane kazne po 30.000 dinara, četvoro po 15.000 dinara, a troje po 10.000 dinara.\nKako prenosi Tanjug pisanje lista, stav kažnjenih prema vakcinama ostao nepromenjen.\nZakonom o zaštiti stanovništva od zaraznih bolesti su za fizička lica koja ne sprovode mere za zaštitu stanovništva predviđene kazne od 30.000 do 150.000 dinara.\nIpak, izrečene kazne su ispod zakonskog minimuma.\nPrema poslednjim podacima Instituta za javno zdravlje "Dr Milan Jovanović Batut", ovim virusom zaraženo je više od 4.500 ljudi, a kod 2.323 bolest je laboratorijski potvrđena u Institutu "Torlak".\nUz virus malih boginja, čak 485 obolelih dobilo je i upalu pluća, a dvoje zaraženih preležalo je upalu mozga.\nKako se navodi, broj vakcinisane dece sve je veći, a u prestonici vakcinu protiv malih boginja nije primilo svega 20 odsto mališana.\nMinistar zdravlja Zlatibor Lončar nedavno je pozvao sve roditelje da vakcinišu svoju decu, napominjući da MMR vakcinu nije primilo oko 30.000 mališana u Srbiji.\nČetvrtak 05.04.2018. 15:07\nI sudijama je jasno da je zakon o prisilnoj vakcinaciji protiv ustava i osnovnih ljudskih prava


FRANCUZI ZAPRIJETILI ASADU NOVIM NAPADIMA: ‘Ipak, vjerujemo da je naučio lekciju’ – Net.hr\nFoto: AFP Autor: HINA 12:35 14.04.2018\n‘Postoji crvena linija koju se ne smije preći, a ako je se pređe bit će nove intervencije’, rekao je francuski ministar vanjskih poslova.\nFrancuski ministar vanjskih poslova Jean-Yves Le Drian upozorio je u subotu “da će biti i druge vojne intervencije” u slučaju novog kemijskog napada u Siriji, nakon savezničkih napada u noći s petka na subotu u toj zemlji.\n“Glede kemijskog oružja, postoji crvena linija koju se ne smije preći, a ako je se pređe bit će nove intervencije”, izjavio je ministar na tv postaji BFMTV, dodajući: “No, mislim da da je lekcija naučena”.\nUŽIVO, SAD I SAVEZNICI IZVELI ŽESTOK UDAR U SIRIJI, FRANCUZI ZAPRIJETILI NOVOM INTERVENCIJOM: Evo što dosad znamo o napadu zapadnih sila\nNaglasio je, međutim, da posjet krajem svibnja francuskog predsjednika Emmanuela Macrona Rusiji, saveznici Damaska, “nije doveden u pitanje”.\nFrancuska želi već sada raditi na obnovi procesa u sirijskoj krizi\nFrancuska želi “raditi već sada na obnovi” političkog procesa u sirijskoj krizi, izjavio je ranije u subotu šef francuske diplomacije nekoliko sati nakon zapadnih udara na Siriju kao odmazde na navodni kemijski napad.\nNužan je prekid vatre\nFrancuska napad u siriji rat u siriji Sirija


Državna izborna komisija - Crna Gora : Sastanak sa ekspertkinjom Venecijanske komisije\nPredsjednik Državne izborne komisije Đorđije Vukčević i članovi Ljiljana Radonjić, Mersudin Dautović i Zoran Vujičić sastali su se danas sa Tatjanom Hilčer-Bogušević, ekspertkinjom Venecijanske komisije. Na sastanku se razgovaralo o Etičkom kodeksu svih učesnika izbornog procesa, koji bi trebalo donijeti u okviru ukupne reforme izbornog zakonodavstva.\nPredsjednik i članovi Komisije su naglasili da Državna izborna komisija aktivno doprinosi radu Odbora za sveobuhvatnu reformu izbornog i drugog zakonodavstva dostavljanjem pisanih sugestija za dopunu postojećeg Zakona o izboru odbornika i poslanika i sastancima sa članovima Odbora. Državna izborna komisija, kao najznačajnije tijelo u sprovođenju izbornih zakona, prepoznala je još 2010. godine potrebu za donošenjem Etičkog kodeksa organa za sprovođenje izbora, koji se i danas primjenjuje.\nEksperkinja Venecijanske komisije Hilčer- Bogušević je istakla da je svrha posjete fokusiranje na izradu Etičkog kodeksa, usaglašenost sa dobrom međunarodnom praksom kao i procjena doprinosa koji Venecijanska komisija može dati u izradi ovog dokumenta.\nNa sastanku je zaključeno da će donošenje Etičkog kodeksa i prihvatanje istog od strane svih učesnika u izbornom procesu doprinijeti jačanju povjerenja javnosti u izborni proces.


NovaEnergija.net » LeadCon – prva regionalna online konferencija LeadCon – prva regionalna online konferencija – NovaEnergija.net\nLeadCon, prva online konferencija u Srbiji i regionu, zakazana je za 21. septembar 2017. godine. Po uzoru na svetske online konferencije učesnici će imati priliku da saznaju kako da prodaju proizvod ili uslugu online, koji su trendovi u konverziji i automatizaciji koja dovodi do naprednijeg poslovanja.\nRazlika između offline i, sve popularnije, online konferencije je u tome što učesnici ne moraju biti na istom mestu i mogu da je prate od kuće, u kancelariji, na odmoru… Sve što im je potrebno jesu računar i internet.\nPrijavljeni učesnici LeadCon-a će biti deo istorijskog momenta, učestvovaće u prvoj online konferenciji na našim prostorima i to 21. septembra.\nLeadCon online konferencija je namenjena onima koji se bave digitalnim i klasičnim marketingom i koji traže način da povećaju broj novih kupaca i smanje troškove promocije i prodaje.\nŠta sve dobijate kupovinom karte:\n– Pristup konferenciji (uživo)\n– Mogućnost postavljanja pitanja tokom konferencije\n– Sve prezentacije predavača nakom konferencije\nKartu za prvu regionalnu online konferenciju možete poručiti preko sajta: www.leadcon.net. Nakon kupovine karte učesnici će dobiti e-mail sa linkom na koji treba da potvrde svoju kartu i link za pristup konferenciji.\nLeadCon – prva regionalna online konferencija was last modified: July 11th, 2017 by Ivana Karanović\nSuper Mario više nikada neće biti isti\nDi Caprio traži da se sruše sve...\nSutra drugi krug testiranja za prekvalifikaciju u...\n#HRSrbija2015 U Srbiji briga o zaposlenima znatno...\nPrilika za praksu i sticanje iskustva: Sedmi...


Rukiqi: Političke stranke igraju ping-pong na štetu interesa građana i preduzeća ⋆ Balkan PlusBalkan Plus\n01.10.2020 u 13:09\nPredsednik Privredne komore Kosova Berat Rukići rekao je da nije vreme za promene u vezi sa Nacrtom zakona o ekonomskom oporavku i da je ovaj zakon važan za povećanje ekonomske efikasnosti, prenosi Ljajmi.\nRukići napominje da bi se promenom zakona stvorila osnova za kontinuiranu primenu odredbe i da ljudi neprestano mogu da povlače svoja sredstva iz penzijskog fonda.\n“Ovaj pristup ne smatram prikladnim u ovom slučaju. Nemamo vremena da napravimo promene kojim se može popraviti, ali tretman koji dobija ova tema prevazilazi obrazloženje da treba imati zakon o oporavku koji se bavi svim ovim temama”, rekao je Rukići.\nOn napominje i da se u jeku pandemije insistiralo da postoji zakon za ekonomski oporavak i među njima je deo fiskalnih olakšica i deo finansijske podrške.\n“Ova promena zakona o štednji i njegovog tretmana u funkciji ekonomskog oporavka ne čini mi se razumnim u pogledu onoga što nam treba u ekonomiji. Takođe se očekuje da vrlo brzo imamo na raspolaganju sredstva i da će se ući u postupak tako da promena zakona zahteva dodatno vreme “\nInicijativa DPK ni ranije nije dobila podršku\nPrema njegovim rečima, inicijativa DPK za promene u vezi sa Zakonom o štednji je predlog od ranije koji nije dobio podršku.\n„To je bila legalna inicijativa DPK-a od početka koja je u to vreme bila izuzetno potrebna i nije izglasana, stoga je bilo neophodno da vlada predloži zakon o oporavku i opet se nije glasalo. Ping-pong se igra na štetu interesa građana i preduzeća. Ovaj ping-pong između političkih partija ne doprinosi onome što nam je sada potrebno“, rekao je Rukići za Ekonomiju Onlajn.\nRukići je rekao da trenutni nacrt zakona sadrži gotovo sve zahteve privrede pa kao takav kaže da bi se za njega trebalo glasati kako bi dodeljena sredstva bila na raspolaganju preduzećima najkasnije do oktobra.\n„Sada su nam potrebne brze odluke jer smo rekli da ekonomski oporavak nije tema koja političku stranku čini boljom ili lošijom. Ovo je tema koja je važna za sve stranke, jer svi imamo koristi ako se može postići ekonomska stabilizacija i krenuti dalje sa drugim programima važnim za političke stranke. Iskorištavanje ove agende oporavka, bilo kakva da je korist koju neko namerava da ima od ove agende je pogrešna“, precizirao je Rukići.\nPolitičko nezadovoljstvo ostaviti po strani\nPrema Rukićiju, nezadovoljstvo političara treba ostaviti po strani kako bi se glasalo za ovaj nacrt zakona, prenosi EO.\n„Tokom cele prošle nedelje razgovarali smo i sa opozicijom i sa vladom da sednemo za sto i ako budemo imali problema sa sadržajem, onda bi trebalo da postoji rasprava za potpuno novi zakon. Ali ako imamo zakon koji se može odobriti u prvom i drugom pretresu, onda treba naći mogućnost da se kroz raspravu dopuni mišljenjima i predlozima svih aktera, uključujući i poslovnu zajednicu”, zaključio je Rukići.


Danas je Svetski dan borbe protiv dečijeg rada – Radio KFOR Srpski\nDanas je Svetski dan borbe protiv dečijeg rada\nPrema podacima Međunarodne organizacije rada (International Labour Organization), u svetu je trenutno ekonomski aktivno 218 miliona dece uzrasta između 5 i 17 godina. Skoro 70% (152 miliona) od tog broja učestvuje u onome što se naziva dečji rad, dok ostali učestvuju u prihvatljivim oblicima rada. Sa druge strane, skoro polovina te dece (73 miliona) radi poslove koji se smatraju opasnim po zdravlje, bezbednost i razvoj dece.\nOvogodišnji Svetski dan borbe protiv dečijeg rada fokusiran je na akcije preduzete za ukidanje dečijeg rada. To je prvi Svetski dan od sveopšte ratifikacije Konvencije Međunarodne organizacije rada br. 182 o najgorim oblicima dečijeg rada i odvija se u vreme kada kriza COVID-19 preti da zaustavi godine napretka u rešavanju ovog problema.\nSvetski dan borbe protiv dečijeg rada je praznik koji se obeležava na inicijativu Međunarodne organizacije rada i prvi put je obeležen 2002. godine. Ovaj dan ima za cilj podizanje svesti i aktivizma za sprečavanje dečijeg rada.\nPreviousPrevious post:Na današnji dan u muziciNextNext post:Najveći hitovi na jednom mestu


Interne procedure za zaštitu of diskriminacije – Jaz između teorije i prakse – EU-Monitoring.ba\nInterne procedure za zaštitu of diskriminacije – Jaz između teorije i prakse\nInterne procedure za zaštitu od diskriminacije – Jaz između teorije i prakse, autora Midhata Izmirlije.\nBrojni međunarodni sporazumi kojima je Bosna i Hercegovina pristupila, kao i ustavi koji su na snazi garantuju zabranu različitih oblika diskriminacije. Prava propisana međunarodnim dokumentima i ustavnim odredbama pretočena su u zakonske odredbe kroz Zakon o zabrani diskriminacije, ali i Zakon o ravnopravnosti spolova u Bosni i Hercegovini.\nZahvaljujući izmjenama i dopunama Zakona o zabrani diskriminacije iz 2016. godine, sva javna tijela i ostala pravna lica obavezna su osigurati učinkovite interne procedure za zaštitu od diskriminacije.\nKao principi za interni postupak za zaštitu od diskriminacije navode se određenost, svrha postupka, zakonitost, dobrovoljnost, dostupnost, nepristrasnost, efikasnost i ekonomičnost, diskretnost te konačnost postupka i izvršivost odluke. Praksa pokazuje da ne postoje posebni pravilnici kojima se uvode interne procedure za zaštitu od seksualnog i rodno zasnovanog uznemiravanja, mobinga i drugih oblika diskriminacije, odnosno da ne postoje pravila kojima se na sistemski način tretira pitanje zaštite od diskriminacije unutar javnih tijela i pravnih lica. Ukoliko ovakve odredbe postoje, one su u sklopu drugih akata na koje su ova pravna lica obavezna\npo osnovu drugih posebnih zakona.\nKao pozitivan primjer mogu se navesti Smjernice za prevenciju seksualnog i rodno zasnovanog uznemiravanja Pravnog fakulteta Univerziteta u Sarajevu kojima je uvedena interna procedura koja služi osobi izloženoj navodnom neželjenom ponašanju da ovakvo ponašanje zaustavi u dobroj vjeri. Organizacije civilnog društva su takođe već ranije objavile Smjernice za donošenje pravilnika o nediskriminaciji u institucijama sa modelom pravilnika.


Poznato je da su na javi banane vrlo ukusno i pre svega i zdravo „južno voće“, ali kada se sagelda neka njihova prenesena simbolika, one mogu da označavaju neku avanturu i potrebu da se donesu neke velike promene, kao i često mogu da se odnose na nešto što je lažno ili propalo, pa je poznat i žargonski termin „banana država“.\nŠta zanči sanjati banane – banane kao predominirajući motiv u snovima\nMada snovi o bananama i nisu toliko velike učestalosti, oni su veoma raznolike i baš zanimljive simbolike, te se često definišu kao pozitivni ili negativni, ali opet sve to dosta zavisi i od neke ili sasvim konkretne situacije ili pak od konotacije sna.\nU nastavku teksta će biti navedeni oni najčešći snovi o bananama, kao i neka njihova analiza i/ili značenja i tumačenja, po starim i savremenim sanjaricama i sanovnicima koji su u široj primeni.\nSanjati da vidite neke lepe i sasvim zrele banane ali ih ne jedete\nSasvim ste neočekivano dobili neki poziv za druženje i provod sa starim prijateljima koje niste dugo videli, i srećni ste jer ćete da se sa njima ponovo i vidite i ispričate, te se radujete „kao malo dete“, te i imate potrebu da se makar malo rasteretite i opustite, od svakodnevnih obaveza i vrlo i napornih manjih ili većih problema.\nSanjati da vi jedete preukusne banane i da ste prezadovoljni njihovim ukusom\nNećete imati sreće ni u poslu ni na privatnom aspektu, jer su oko vas neke veoma podmukle i baš zlurade osobe koje vam sve namerno i „kvare i sabotiraju“, i vi ćete veoma da patite iako niste ni zavidni ni ljubomorni, ali vas na neki način „duboko pogađaju“ stalni napredak i postignuća, koje baš svi oko vas ostvaruju, čini vam se lako i brzo.\nSanjati da jedete banane „sa korom“ i da ste zaboravili da ih oljuštite\nNapravićete sebi neke veoma velike neprilike, i sasvim ćete da se osramotite i da „uništite sve što ste postigli“, a jer ste namerili da se na lakši i brži način ostvarite u nekim projektima, i svi će da vas ogovaraju i ismevaju, jer ste „zagrizli preveliki zalogaj“ i vrlo ste se polakomili na nečije laži i obećanja.\nSanjati da vidite neku osobu koja jede banane koje su trule ili pokvarene\nPlemenito ćete da pomognete nekome ko je u velikim nevoljama i problemima, ne jer imate potrebu da pokažete svoju „veličinu i nadmoćnost“, nego jer ste zaista retko dobra i humana osoba, koja često više daje i čini za druge nego za sebe.\nSanjati da vi jedete neke sasvim „crne“ i trule banane i da se bojite neke zaraze i bolesti\nPred vama je sasvim nepovoljan period koji će da vam na privatnom planu donese velike brige i nevolje, pre svega u smislu skore teške bolesti i čak i potencijalne smrti vama drage i vrlo bliske osobe.\nSanjati da jedete sasvim „nedozrele ili zelene“ banane koje su oporog ukusa\nPreterano ste skloni da brzate u nekim odlukama i postupcima, i ne dopuštate da neki planovi i ideje „prenoće, i da se poslože u vašoj glavi“, jer ste vi neko ko je „željan dokazivanja“, ali baš zato stalno i pravite neke velike greške i nepotrebne propuste u radu.\nSanjati da ste vi na plantaži banana i da učestvujete u njihovoj berbi\nUspećete napokon da zadobijete nečiju naklonost i/ili ljubav koje ste dugo priželjkivali, ali su neke druge osobe koje su „nametljivije i manje stidljive“, stalno privlačile svu pažnju, pa ste vi bili „u zaleđini i niste uspevali da dođete do izražaja“ i da se pokažete u svakom smislu u „svom punom sjaju“.\nSanjati da kupujete banane nekome i da se trudite da izaberete najlepše\nImate potrebu da se stalno nekome dodvoravate i da se pretvarate da svakoga poštujete i volite, a u sebi mislite sasvim suprotno, i takvo i licemerje i podmuklost će samo vama da donese brige ili nemire i nespokoj, jer nećete moći „zbog svog temperamentnog karaktera“ dugo da budete „mirni i staloženi“, i da trpite nepravdu.\nSanjati da vam je neko poklonio sasvim trule banane ali da se vi pretvarate da su ukusne\nUmete veoma dobro da procenite druge ljude, te da se prema njima ponašate „po zasluzi“, i da nekada vrlo strpljivo čekate da oni sami sebe „poreknu i poraze“, kada imaju neke trenutke pak i slabosti ili kada reaguju ishitreno i nepromišljeno, pa ste vi zadovoljni što vi niste „ukaljali svoj obraz“, ali je na kraju svako i dobio ono što je trebalo.\nSanjati da prodajete bananane na pijaci i da ih „glasno reklamirate“ kao najukusnije\nVi ste neko ko je veoma pomirljiva osoba i zadovoljavate se i malim stvarima i malim uspesima, ali je generalno posao kojim se bavite sasvim i uzaludan i bez ikakvih izgleda za napredak i/ili za usavršavanje, te traćite svoje potencijale, vreme i energiju, ali ne možete da sebi dopustite da ipak ostanete bez zarade, pa se ne usuđujete da bilo šta promenite.\nSanjati da vidite puno naslaganih „grozdova banana“ ali da vi ne želite da ih kupite\nVama je veoma teško „udovoljiti i ugoditi“, te ste stalno nezadovoljni i tražite stalno i u svemu neke sitne nedostatke i zamerke, pa ćete da imate neke probleme i u poslu, a i da se posvađate sa partnerom i/ili prijateljima, i bićete sasvim usamljeni, te i jedno vreme ćete da se „izolujete i da se ponašate tvrdoglavo i introvertno“.\nSanjati da su banane predivno poređane u nekoj prodavnici i da vi sve njih kupujete\nPred vama su neke izvanredne promene „na bolje“, i to najviše vezano za neki lični aspekt i vaše emocije, te ćete da se sa partnerom „odlučite“ na neki sledeći i veći korak, i da ili uplovite u brak ili da zasnujete porodicu i da dobijete potomstvo.\nSanjati da ste se okliznuli na koru od banane koju je neko namerno „bacio pred vas“\nMada vas neko sasvim namerno i tendenciozno sputava, i svaki vaš rad i zalaganje omalovažava i pokušava da vas „natera da odustanete“, vi postajete još tvrdoglaviji i uporniji, jer ne podnosite ni ljude koji smatraju da na sve imaju prava, niti koji su spremni da svakoga ponize, te pokažu svoju nadmoć, i „lažnu veličinu i pamet“.\nSanjati da ste bacili koru od banane na nečiju putanju ali ste se vi okliznuli i pali\nOvakav san je na javi dosta implikativan i najbolje ga je opisati poslovicom, „ko drugome jamu kopa, sam u nju upada“, te je pametnije da se posvetite rešavanju svojih problema i nedoumica, a kojih imate „poprilično“, umesto da svakome drugomn želite da nanesete zlo i poraze, i da tako „vi profitirate“, ili da se osećate neverovatno „srećno, zato što ste drugima naneli zlo“.\nSanjati da vam neko daje da jedete sasvim neobične banane koje su čudne boje i oblika\nUspećete da ostvarite neke izvanredne rezultate, i na poslovnom i na privatnom polju, iako se uopšte tome niste ni nadali, pa će stoga vaša sreća i ponos da budu još veći i značajniji, ali ne smete da se „pokondirite“, a jer ćete tako da samo sebi napravite neke neprilike i probleme.


PKKS i CETEOR potpisali sporazum o poslovnoj saradnji: Podizanje svijesti o energijskoj efikasnosti\nSrijeda, 03 Oktobar 2012 11:27\nS namjerom podizanja svijesti o energijskoj efikasnosti kod građana i poslovnih ljudi Bosne i Hercegovine na jedan veći nivo Privredna komora Kantona Sarajevo i Centar za ekonomski, tehnološki i okolinski razvoj – CETEOR d.o.o. Sarajevo potpisali su 1. oktobra 2012. godine u prostorijama Komore Sporazum o poslovnoj saradnji. Sporazum su potpisali Kemal Grebo, predsjednik Privredne komore Kantona Sarajevo i Dragan Ajanović, direktor Ceteora.\nKako to ističu potpisnici Sporazuma, budućom saradnjom Komora i Ceteor žele objediniti napore kako bi privrednici što više koristili konkurentske prednosti energijske efikasnosti. Ovo tim prije što cijene energenata rastu, a povećanjem energijske efikasnosti može se utjecati na smanjenenje internih troškova unutar kompanija i povećanje profitabilnosti.\nZa početak ove dvije renomirane institucije će kontinuirano raditi na dodatnom stručnom usavršavanju poslovnih ljudi, tako da je za članove koji se prijave preko Privredne komore Kantona Sarajevo utvrđen popust od 15% na sve edukacije u organizaciji Ceteor-a.\nPrivredna komora Kantona Sarajevo već deset godina nastoji dati svoj doprinos na polju energijske efikasnosti. U veza sa tim je implementirala i implementira međunarodne projekte "Razvoj i unapređenje konkurentnosti malih i srednjih preduzeća na polju povećanja energetske efikasnosti",\n"Međusektorska saradnja u oblasti finansiranja energetske efikasnosti u zgradarstvu u okviru EU propisa i pravnih sporazuma" - EUbuild ENERGY EFFICIENCY i "Energetska efikasnost, obnovljivi izvori energije i uticaj na okolinu- master study".\nSve to vrijeme Komora usko sarađuje sa Ceteorom sa kojim je zajedno pokrenula prvi projekat i započela akativnosti na energetskom auditu u zgradarstvu, poticala i podržala izradu legislative i osposobljavanje kadra za njenu implementaciju, i to na osnovu usvojenih EU direktiva. Saradnja će se svakako nastaviti i ubuduće, naročito pri izradi nove i doradi postojeće legislative i kod konkretnih aktivnosti na energetskom auditiranju starih i novih objekata i industrijskih postrojenja.\nAžurirano Srijeda, 03 Oktobar 2012 11:28


Takmičenje u klizanju - Ist Media\n04:14: AM sreda 21 oktobra, 2020\nTakmičenje u klizanju\nPosted on 5. februara 2014. at 14:17 by Ivana\nBOR, (IST Media) Na gradskom klizalištu će se u subotu 8. februara, sa početkom u 10 časova održati četvrto po redu takmičenje u klizanju pod nazivom „Pokaži šta umeš“. Zainteresovani se mogu prijaviti svakog dana od 13 do 21 čas na blagajni klizališta, zaključno sa danom takmičenja.\nPrvi deo takmičenja se sastoji od savladavanja prepreka, čunjeva i prikupljanja loptica. Oni koji najbrže savladaju prvi deo, oprobaće se i u slobodnom plesu u trajanju od jednog minuta.\nTakmičari će biti raspoređeni u 4 starosne grupe, a po troje najboljih iz svake grupe biće nagrađeno medaljama. Pobednike će određivati sudije: Mirjana Spasić, profesorka fizičkog vaspitanja i članica Saveza za školski sport opštine Bor i Nenad Petrović profesor fizičkog vaspitanja i predsednik Saveza za školski sport opštine Bor.\nOrganizatori takmičenja su Borski turistički centar i Školski savez opštine Bor.


Press Online :: Društvo :: Kosovo: Za Srbe probne tablice do daljnjeg / print=true\nKosovo: Za Srbe probne tablice do daljnjeg\nZamenik ministra unutrašnjih poslova Kosova Saša Rašić izjavio je danas da se Srbima koji još uvek čekaju kosovske "KS" ili "RKS" tablice trenutno izdaju privremene tablice.\nRašić je rekao da će kosovski Srbi automobile sa privremenim tablicam moći da voze sve dok Priština iz Beograda ne dobije potvrde o njihovoj ispravnosti.\nOn je podsetio da je rok za preregistraciju bio 1. jun, a da je nakon toga Srbima u dodatnom periodu bilo omogućno da podnesu zahteve za preregistraciju sa tablica MUP-a Srbije na "KS" i "RKS" tablice.\n"Zbog potreba ljudi na terenu, pre svega ljudi iz gnjilanskog kraja, Vlada je odlučila da rok pomeri do daljeg. I dan danas to mogu da učine raseljeni ili povratnici koji nisu imali pristup informacijama ili fizički nisu bili u mogućnosti da svoja vozila preregistruju", rekao je on Radiju Kim u Čaglavici.\nRašić je istakao da procedura oko preregistacije vozila nakon 1. juna pooštrena.\n"Imajući puno razloga da verujemo da je jedan broj automobila i saobraćajnih dozvola izdatih od strane srpskog MUP-a falsifikat, te da su da su neki vlasnici automobila 'izbegli' da plate dažbine Srbiji za svoje automobile, odlučili smo da sve zahteve za preregistraciju nakon 1. juna proverimo sa izdavaocem tih dokumenata", rekao je on.\nIz tog razloga, dodao je Rašić, kosovska policija je odlučila da sprovodi zakon i od pre desetak dana automobilima bez registarskih oznaka ne dozvoljava učešće u saobraćaju.\n"Problem smo odlučili da rešimo izdavanjem privremenih tablica koje će ljudi moći da koriste sve do dobijanja povratnih informacija iz Beograda vezano za validnost i legalnost vozila koje čega na preregistraciju , rekao je Rašić.\nRašić je demantovao navode pojedinih medija da je u naknadnom roku, posle 1. juna, podneto oko 7.000 zahteva za preregistraciju, i dodao da je u gnjilanskom regionu podneto oko 1.000, a da je ukupan broj 2.066 zahteva.


Stanje u pivarskoj industriji predstavljeno na Prvom međunarodnom simpozijumu u Zrenjaninu | ZR KLIK\nStanje u pivarskoj industriji predstavljeno na Prvom međunarodnom simpozijumu u Zrenjaninu\nZrenjanin- Udruženje pivara Srbijem u ponedeljakm 28. avgusta, je na prvom Međunarodnom naučnom simpozijumu o pivu, pivarstvu i hmeljarstvu predstavilo stanje pivarske industrije u Srbiji prema studiji koju je revizorska kuća E&Y reaizovala 2016. godine. U periodu izmedju 2008. i 2014. članice Udruženja pivara investirale 236 miliona evra, od čega 177 u proizvodnju. I pored dobrih rezultata, industrija se susreće sa veoma negativnim trendom u poslednjih osam godina.\nPivarska industrija posluje pre svega odgovorno prema okruženju i državi i značajno doprinosi srpskoj državi i društvu u ekonomskom, finansijskom, i širem društvenom smislu kroz društveno odgovorno i održivo poslovanje.\nNa Simpozijumu, koji se danas i sutra održava u Zrenjaninu u okviru manifestacije Dani piva, učestvuju predstavnici industrije i eksperti iz Srbije, ali i eksperti iz Slovenije, Hrvatske, Belgije, Češke, Slovačke, Škotske i Nemačke. Cilj ovog naučnog okupljanja je predstavljanje piva, pivarstva i hmelja, kao jedne sirovinske osnove za proizvodnju kvalitetnog piva.


Razvoj rudarstva šansa za privredni rast - Ekonomske Vesti\nRazvoj rudarstva šansa za privredni rast\n20. jun. 2015 Andrija Matić 0 Comments Aleksandar Antić, bakar, Bor, Đerđ Matković, Friport, RTB Bor, rudarstvo\nMinistar rudarstva i energetike u Vladi Republike Srbije Aleksandar Antić i ambasador Srbije u SAD Đerđ Matković razgovarali su danas u Feniksu sa rukovodiocima kompanije „Friport“, koja u ovom trenutku svoje ključne aktivnosti u istraživanju bakra obavlja na teritoriji Srbije.\nAntić je tom prilikom ocenio da prisustvo najvećih svetskih rudarskih kompanija u istraživanju ruda na lokaciji Čukaru Peki u okolini Bora predstavlja ohrabrenje za našu zemlju, budući da Srbija u razvoju rudarstva vidi veliku šansu za svoj privredni rast.\nOn je izneo uveravanja da će Vlada Srbije biti maksimalno posvećena stvaranju ambijenta u kojem će se iz faze istraživanja ubrzo ući u fazu eksploatacije.\nPrema njegovim rečima, novi zakon o rudarstvu i geologiji, koji će se uskoro naći pred Parlamentom, stvoriće dodatne povoljne uslove i sigurnost za strane investitore.\nČelnici „Friporta“, jedne od vodećih svetskih rudarskih kompanija, upoznali su delegaciju Srbije sa rezultatima dosadašnjih istraživanja.\nOni su naglasili da je, kada je reč o takozvanim novim investicijama, to istražno polje prioritet kompanije u ovom trenutku, i istovremeno definisali potencijalni plan narednih aktivnosti.\nPredstavnici kompanije su, takođe, najavili da će u najskorije vreme posetiti Srbiju i sa predstavnicima Ministarstva rudarstva i energetike, ali i sa predstavnicima RTB Bor, razmotriti naredne planove i aktivnosti.\nAntić je suretom sa rukovodiocima kompanije „Friport“ završio višednevnu posetu Sjedinjenim Američkim Državama, navodi se u saopštenju Ministarstva rudarstva i energetike.\n← Najviše radnika „na crno“ u ugostiteljskim objektima i trgovinama\nSankcije beznadežne, priznajte – Krim je Rusija →\nPokrenut stečaj RTB Bor\n29. dec. 2014 Luka Matić Komentari su isključeni na Usvojen Zakon o energetici


U novembru izdato 23,9 odsto više građevinskih dozvola – Family Investment\nPosted on 16/01/2021 by familyinvestment\nU Srbiji su u novembru 2020. izdate 2.392 građevinske dozvole, što je za 23,9 odsto više nego u istom periodu godinu pre, objavio je Republički zavod za statistiku (RSZ).\nOd ukupnog broja dozvola izdatih u novembru, 82,5 odsto odnosi se na dozvole za zgrade, a 17,5 odsto na dozvole za ostale građevine, objavljeno je na sajtu RZS.\nKako je navedeno, ukoliko se posmatra samo zgradarstvo, 80 odsto dozvola izdato je za stambene, a ostatak za nestambene zgrade, dok se kod ostalih građevina najveći deo odnosi na cevovode, komunikacione i električne vodove (74,4 odsto).\nPrema dozvolama izdatim u novembru 2020, u Srbiji je prijavljena izgradnja 1.948 stanova, s prosečnom površinom od 69,9 metara kvadratnih.\nOd ukupnog broja stambenih jedinica u novogradnji, kuće čine 14,8 odsto, s prosečnom površinom od 137,1 metra kvadratnog, dok će 83,3 odsto stanova biti građeno u zgradama s tri i više stanova, a njihova prosečna površina iznosiće 56,8 metara kvadratnih.\nPredviđena vrednost radova novogradnje u novembru 2020. iznosila je 79,8 odsto od ukupno predviđene vrednosti radova.\nNajveća građevinska aktivnost očekuje se u Beogradu (31,2 odsto) od predviđene vrednosti novogradnje, zatim slede Sremska oblast (12,4 odsto), Južnobačka oblast (7,5 odsto) i Raška oblast (6,1 odsto), dok se učešća ostalih oblasti kreću od 0,3 odsto do 5,7 procenata.


Napomena: Ovaj članak se ne odnosi na okolnosti u vezi sa pandemijom korona virusa (COVID-19). Pogledajte naš članak o nepredviđenim okolnostima u vezi sa bolešću COVID-19 da biste saznali više o pokrivenosti okolnosti koje se odnose na COVID-19, a posebno o ograničenjima pokrivenosti za rezervacije ugovorene nakon 14. marta 2020.\nOva pravila se odnose na dolaske do 19. januara 2021. Za dolaske nakon tog datuma primenjivaće se ažurirana pravila u nastavku.\nMožemo da vam refundiramo novac ili da vas oslobodimo posledica otkazivanja ako morate da otkažete zbog nepredviđenih okolnosti koje su van vaše kontrole. U nastavku je spisak okolnosti koje su obuhvaćene našim Pravilima za slučajeve nepredviđenih okolnosti. Pre nego što otkažete, proverite da li se vaša okolnost nalazi na listi u nastavku i da li možete da pružite potrebnu dokumentaciju.\nSmrt domaćina, gosta ili pomoćnog domaćina, dodatnog gosta, člana uže porodice ili negovatelja. Tražićemo da dostavite jedan od sledećih dokumenata:\nNeočekivana teška bolest ili povreda domaćina ili osobe koja putuje. Tražićemo da dostavite izjavu lekara kojom se potvrđuje da osoba ne može da ugošćava ili putuje zbog neočekivane, teške bolesti ili povrede. Takođe, datum izveštaja mora da bude posle datuma potvrde rezervacije i mora da se dostavi u roku od 14 dana od dana otkazivanja. Postojeći uslovi poznati korisniku u trenutku rezervacije trenutno nisu obuhvaćeni našim Pravilima za slučajeve nepredviđenih okolnosti.\nObaveze propisane od strane države, uključujući porotničku dužnost, ograničenja putovanja, pozive na suđenje i vojnu obavezu. Tražićemo da dostavite kopiju zvaničnog obaveštenja čiji je datum posle datuma rezervacije, uključujući ime osobe koja ispunjava obavezu.\nProcena o vremenu potrebnom da se popravka završi\nFaktura za troškove popravke\nPrekidi u saobraćaju zbog kojih je nemoguće otputovati na odredište, uključujući zatvaranja puteva i otkazivanja letova, kada nema alternativnih načina putovanja. Ovo se odnosi i na zatvaranja i otkazivanja zbog prirodnih katastrofa poput zemljotresa ili jakih oluja. Tražićemo da dostavite obaveštenje o zatvaranju puteva ili dokumentaciju od avio-kompanije da je let otkazan i prateću dokumentaciju koja potvrđuje da ne možete da otputujete na odredište.\nOtkazivanja voza, autobusa ili trajekta kada istog dana nisu bili dostupni alternativni načini putovanja. Tražićemo da dostavite dokumentaciju koja jasno pokazuje da prevoznik nije radio tog dana, npr. snimak ekrana veb-sajta preduzeća ili link ka zvaničnom saopštenju prevoznika.\nBolesti uzrokovane epidemijom ili oboljenja koja iznenada pogode region ili čitavu grupu ljudi. Ovo se ne odnosi na postojeće bolesti koje su specifične za određena područja – na primer, malarija u Tajlandu ili denga groznica na Havajima. Sve izmene naših pravila u vezi sa epidemijom bolesti i obimom primene pravila biće utvrđene na osnovu saopštenja Svetske zdravstvene organizacije i lokalnih organa vlasti.\nOgraničenja putovanja propisana od strane države, policije ili vojske koja ograničavaju putovanje na lokaciju smeštaja ili doživljaja ili sa nje.\nUputstva u vezi sa pretnjama po bezbednost i sigurnost izdata za lokaciju smeštaja ili doživljaja, odnosno za lokaciju sa koje gost polazi.\nPrekidi u pružanju komunalnih usluga na lokaciji smeštaja ili doživljaja.\nNapomena: Pravila za slučajeve nepredviđenih okolnosti u nastavku važe za sve dolaske nakon 20. januara 2021. Za sve dolaske pre 20. januara 2021. postojeća Pravila će i dalje važiti. Primena ovih Pravila na COVID-19 se neće promeniti kada nova Pravila stupe na snagu 20. januara 2021, a većina okolnosti koje se odnose na COVID-19 će i dalje biti isključena.\nOva Pravila za slučajeve nepredviđenih okolnosti objašnjavaju kako se postupa sa otkazivanjima u slučaju nepredviđenih događaja na koje ne možete da utičete nakon rezervisanja i koji onemogućavaju ili čine nezakonitom realizaciju rezervacije. Ova Pravila važe i za smeštaje i za doživljaje.\nKada ova Pravila dozvoljavaju otkazivanje, ona kontrolišu pravila otkazivanja rezervacije i imaju prednost u odnosu na njih. Gosti na koje utiču događaji obuhvaćeni ovim Pravilima mogu da otkažu rezervaciju i, u zavisnosti od okolnosti, dobiju gotovinsko refundiranje novca, kredit za putovanja i/ili drugu naknadu. Domaćini na koje utiču događaji obuhvaćeni ovim Pravilima mogu da otkažu bez negativnih posledica, ali, u zavisnosti od okolnosti, datumi otkazane rezervacije mogu da budu blokirani u njihovim kalendarima.\nU ovim Pravilima pojam „Događaj“ označava sledeće situacije koje se dogode nakon rezervisanja, odnosno koje nisu mogle da se predvide prilikom rezervisanja, a sprečavaju ili zakonski zabranjuju realizaciju rezervacije.\nPromene uslova za putovanja izdatih od strane države. Neočekivane promene uslova za dobijanje vize ili pasoša koje je nametnula neka vladina agencija, a koje sprečavaju putovanje na odredište. To ne uključuje gubitak ili istek važenja putnih dokumenata ili druge lične okolnosti u vezi sa ovlašćenjem gosta za putovanje.\nProglašena vanredna stanja i epidemije. Lokalne ili nacionalne vanredne situacije, epidemije, pandemije i vanredne situacije u vezi sa javnim zdravljem proglašene od strane države. Tu ne spadaju bolesti koje su endemične ili se obično vezuju za određena područja – na primer, malarija u Tajlandu ili denga groznica na Havajima.\nOgraničenja putovanja izdata od strane države. Ograničenja putovanja koja je nametnula neka vladina agencija, a koja sprečavaju ili zabranjuju putovanje na lokaciju smeštaja, boravak u njoj ili povratak sa nje. To ne uključuje neobavezujuće savete za putovanja i slične smernice vlade.\nVojne akcije i druga neprijateljstva. Ratna dejstva, neprijateljstva, invazije, građanski rat, terorizam, eksplozije, bombaški napadi, pobune, neredi, bune, građanski neredi i građanski nemiri.\nPrirodne katastrofe. Prirodne katastrofe, elementarne nepogode, veliki prekidi u pružanju komunalnih usluga, vulkanske erupcije, cunamiji i druge teške i abnormalne vremenske prilike. Tu ne spadaju vremenski ili prirodni uslovi dovoljno uobičajeni da se mogu predvideti na datoj lokaciji – na primer, uragani koji se dešavaju tokom sezone uragana na Floridi.\nSve ostalo. Ova Pravila dozvoljavaju otkazivanja samo za goreopisane događaje. Sve ostalo je isključeno. Primeri situacija u kojima ova Pravila ne dopuštaju otkazivanja uključuju: neočekivane bolesti, oboljenja ili povrede; obaveze propisane od strane države kao što su porotnička dužnost, pozivi na suđenja ili vojna obaveza; upozorenja za putovanja ili druge smernice vlade (koje ne podležu nedozvoljavanju ili zabrani putovanja); otkazivanje ili promenu termina događaja koji je rezervisan; i prekide u saobraćaju koji nisu povezani s pokrivenim događajem kao što su zatvaranja puteva, kao i otkazivanja letova, vozova, autobusa i trajekta. Ukoliko u tim slučajevima otkažete rezervaciju, iznos koji se refundira biće određen pravilima otkazivanja koja se primenjuju na rezervaciju.\nAko vas obavestimo ili objavimo informacije koje potvrđuju da se ova Pravila primenjuju na vašu rezervaciju, pratite uputstva za otkazivanje koja vam dajemo. Kada vas obavestimo ili objavimo informacije o tome kako se ova Pravila primenjuju, trebalo bi da imate mogućnost otkazivanja u skladu sa tim pravilima tako što ćete otići na stranicu Putovanja i otkazati pogođenu rezervaciju. Ako smatrate da se ova Pravila primenjuju na vašu rezervaciju, ali vas nismo obavestili niti objavili informacije o događaju, obratite nam se da otkažete rezervaciju. U svakom slučaju, budite spremni da dostavite dokumentaciju koja pokazuje kako je događaj uticao na vas ili vašu rezervaciju.\nObratite nam se ako imate pitanja.\nOstale stvari koje treba da znate\nOva Pravila važe za sve rezervacije sa datumom dolaska na dan stupanja na snagu i kasnijim. Ova Pravila se ne odnose na rezervacije u kategoriji Luxe, koje podležu posebnim Pravilima refundiranja za gosta u kategoriji Luxe.


Otvoren pogon SNUP u Crnoj Gori - Ekonomija - Dnevni list Danas\nPočetna » Ekonomija » Otvoren pogon SNUP u Crnoj Gori\nOtvoren pogon SNUP u Crnoj Gori\nKompanija Hemomont, prva fabrika lekova u Crnoj Gori, članica Hemofarma i Štada grupe, otvorila je u Podgorici novi pogon za proizvodnju sterilnih nazalnih sprejova SNUP.\n0Piše: FoNet 10. jula 2018. 15.03 Izmenjeno: 16.00\nPogon, u čiju izgradnju i opremanje je uloženo 5,3 miliona evra, obezbedio je dodatno zapošljavanje 30 radnika, a planirana proizvodnja je tri miliona komada sprejova mesečno.\nKako je saopšteno, novo postrojenje se prostire na 1.700 metara kvadratnih i proizvodiće sprej za nos SNUP u formi za decu i odrasle, koji će se izvoziti na devet inostranih tržišta.\nIzvršna direktorka Hemomonta Snežana Perović podsetila je da je Hemomont za prethodne 24 godine prerastao u kompaniju koja je lider u farmaceutskoj industriji i jedan od najvećih izvoznika u Crnoj Gori.\n„Od osnivanja do danas, Hemomont je za sedam puta povećao i broj proizvoda u svom portfoliju i broj zaposlenih“, istakla je Perović.\nPrema njenim rečima, otvaranje novog pogona za proizvodnju SNUP pokazuje da Hemomont iz godine u godinu nastavlja da raste i napreduje.\nOvakve investicije dodatno doprinose pozicioniranju Hemomonta na mapi kvalitetne farmaceutske industrije“, smatra Perović.\nPogon, koji se nalazi u okviru kompanije Hemomont, svečano su otvorili predsednik Crne Gore Milo Đukanović i Ronald Zeliger, potpredsednik Štada grupe i generalni direktor Hemofarma, koji je većinski vlasnik Hemomonta.\nZeliger je podsetio da je Hemofarm regionalni centar Štada grupe za tržišta centralne i jugoistočne Evrope, koji je pod svoje vođenje dobio 13 zemalja, od kojih se čak osam nalaze u Evropskoj uniji.\nIstičući da su svi proizvodni centri Hemofarma lideri na svojim tržištima, Zeliger je naglasio da je „Hemofarm neprikosnoveni lider u Srbiji, Hemofarm Banjaluka na teritoriji BiH, dok je Hemomont dominantan proizvođač na crnogorskom tržištu“.\n„Ovo je, takođe, i veliki zalog za budućnost. Štada nam to vraća kontinuiranim investiranjem, od 2006. kada je postala naša matična kuća do danas, Štada je u modernizaciju postrojenja Hemomonta uložila 12,5 miliona evra“, istakao je Zeliger.\nIzgradnja pogona za proizvodnju SNUP, prema njegovom predviđanju, dodatno će osnažiti poziciju Hemomonta i farmaceutske industrije Crne Gore.\nĐukanović smatra da je kompanija Štada prepoznala napore Crne Gore u izgradnji stabilnog ekonomskog sistema u kome je moguće sticati profit i nastavlja sa investicijama.\n„Ovog puta ona iznosi 5,3 miliona evra i pored nove tehnologije, donosi Crnoj Gori 30 kvalitetnih proizvodnih radnih mesta“, napomenuo je Đukanović.\n„Za našu zemlju svako proizvodno radno mesto je dragoceno“, istakao je on i objasnio da to „predstavlja doprinos rastu proizvodnje i izvoza, kao i dugoročne održivosti i konkurentnosti crnogorske ekonomije“.\nOva investicija omogućiće rast proizvodnje i prihoda za oko 50 odsto u 2018. u odnosu na prethodnu godinu. Zato je ona i dalje afirmacija modela u kojem dobijaju i investitor i država, ocenio je Đukanović.\nOn je pozvao investitore da nastave sa širenjem biznisa u Crnoj Gori, na obostrano dobro.\nPrečišćivač, vredan pola miliona evra, doprineće boljoj zaštiti životne sredine i većoj bezbednosti kompleksa Hemomonta i šireg područja.\nHemomont je osnovan 1994. godine, kao prva fabrika lekova u Crnoj Gori. U vlasničkoj strukturi Hemomonta su farmaceutska kompanija Hemofarm, Vlada Crne Gore i Fond za zdravstvo Crne Gore.\nHemomont zapošljava oko 200 radnika. U njegovom portfoliju je 75 proizvoda, koji se, pored domaćeg, prodaju i na 11 inostranih tržišta.


Evropsko prvenstvo u fudbalu do 21 godine - UEFA takmičenja - Svet Fudbala\n26/09/2018 09/11/2021 Svet FudbalaLeave a Comment on Evropsko prvenstvo u fudbalu do 21 godine\nReprezentativno fudbalsko takmičenje za muškarce do 21 godine starosti u organizaciji UEFA. Prethodila su mu takmičenja „Challenge Cup“ za reprezetacije do 23 godine starosti, koji je traja 0d 1967. pa do 1970. Od 1972. pa do 1976. takmičenje se igralo pod nazivom“Evropsko prvenstvo u fudbalu do 23 godine“. Takmičenje u današnjoj formi postoji od 1978. i starosna granica je pomerena do 21 godine starosti i nosi naziv „Evropsko prvenstvo u fudbalu do 21 godine“ (UEFA European Under-21 Championship). Kvalifikacije prethode završnom turniru, u kvalifikacijama ekipe su podeljene u grupe gde se na osnovu plasmana ostvaruje pravo učešće na završnicu turnira. Da bi učestvovali na evropskom prvenstvu igrači moraju da imaju najviše 21 godinu na početku kvalifikacionog ciklusa, tako da na završnom turniru ustvari igraju igrači do 23 godine. Ovaj turnir služi i kao kvalifikacioni za letnje Olimpijske igre. Od 2007. turnir se odigrava neparnim godinama da bi se izbeglo preklapanje sa FIFA svetskim prvenstvom.\nPobednici-UEFA Evropsko prvenstvo u fudbalu do 23 godine (1972-1976)\nPrvobitno takmičenje je bilo za uzrast do 23 godine starosti\nPobednici-UEFA Evropsko prvenstvo u fudbalu do 21 godine (1978 – 2017)\nOd 1978. starosna granica je pomerena do 21 godine starosti a od 2007. prelazi se sa parnih na neparne godine odigravanja završnog turnira.\nZlatni (najbolji) igrač prvenstva\n1978. Vahid Halilhodžić – Jugoslavija\n1980. Anatolij Demjanenko – SSSR\n1982. Rudi Feler – Nemačka\n1984. Mark Hateli – Engleska\n1986. Manuel Sančis – Španija\n1988. Loren Blan – Francuska\n1990. Davor Šuker – Jugoslavija\n1992. Renato Buso – Italija\n1994. Luis Figo – Portugalija\n1996. Fabio Kanavaro – Italija\n1998. Frančesko Arnau – Španija\n2000. Andrea Pirlo – Italija\n2002. Peter Čeh- Češka\n2004. Alberto Đilardino – Italija\n2006. Klas Jan Huntelar – Holandija\n2007. Rojston Drente – Holandija\n2009. Markus Berg – Švedska\n2011. Huan Mata – Španija\n2013. Tijago Alkantara – Španija\n2015. Viliam Carvaljo – Portugalija\n2017. Dani Sebaljos – Španija\n2019. Fabián – Španija\n2021. Fábio Vieira – Portugalija\nTagged Evropsko prvenstvo u fudbalu do 21 godineReprezentativna takmičenjaUEFA takmičenja\nEvropsko prvenstvo u fudbalu za žene do 19 godina


Prema mogućim novim propozicijama, prve dve lige škotskog prvenstva bi se podelile u tri takmičenja od po osam klubova.\nKlubovi prve, Premijer lige bi se borili za titulu i evropska takmičenja, druge za promociju ili ispadanje iz Premijer lige, a treći za opstanak.\nDa bi se plan prihvatio, potrebno je da za promenu glasa 11 od 12 klubova trenutne Premijer lige, kao i 23 od ukupno 30 klubova prva tri ranga takmičenja.\n"Zašto bismo slali igrače na teren da lome noseve, kao Ros Peri prošle nedelje, ili da fudbaleri idu na operacije, a da niko ne može da bude promovisan u viši rang, niti da ispadne. Možda budemo imali zimsku pauzu do avgusta. Ne vidim poentu igranja besmislenih utakmica", istakao je Grin.\n"U kojoj ligi je moguće da osvojiš takmičenje i onda sledeće sezone igraš protiv istih timova. To je besmisleno", dodao je on.\nGlazgov Rendžers i njihov najveći rival Seltik već godinama pokušavaju da odu iz škotskog fudbala u engleski, ali to se još nije dogodilo.\nRendžers, jedan od najvećih svetskih klubova, pred početak sezone je bankrotirao i prebačen je u četvrti rang škotskog takmičenja, u kojem je ubedljivo prvi na polusezoni, sa 17 bodova više od drugoplasiranog.


stanovi prodaja - Prodaja stanova Beograd\nOva nedelja 12\nOvaj mesec 280\nSve ukupno 1043\nToday: 2020-01-19 10:21:18\nBeograd nekretnine, nekretnine Novi Sad\nWeb sajt www.nekretnine-beograd.biz je sajt kojem je prvenstvena uloga predstavljanje i oglasavanje nekretnina na podrucju Beograda, ali i cele Srbije. Pošto klasični vidovi prodaje putem oglasa ne daju rezultate, ali su i veoma rizični kako i za ponudu tako i za potražnju na ovaj način želimo da pružimo što bezbedniju uslugu za potražnju i ponudu nekretnina. Bezbednost se ogledava u zaštiti i kupaca i prodavaca, svaka ponuda se unosi od strane administratora, nema mogućnosti da bilo ko postavi nekretninu na sajt.\nPored ponude stanova (stanovi Beograd i Novi Sad) i nekretnina na sajtu se mogu pronaci i korisne informacije iz oblasti kupoprodaje nekretnina.\nNa sajtu takodje imamo i kontakte pravnika - advokata kojima je specijalnost rad sa nekretninama i sklapanje ugovora o kupoprodaji.\nTakodje zelimo da kupcima pruzimo sto bolji pregled i sto vise relevantnih informacija kod odabira nekretnina. Da se ukaze na sto vise prednosti i mana i na taj nacin da se olaksa donosenje pametne odluke.\nProdavcima obezbedjujemo preko 10000 posetioca na mesecnom nivou sa ciljem da se taj broj konstantno povecava.\nNa nasem sajtu mozete pronaci velik broj predstavljenih nekretnina. Osim nekretnine Beograd, oglasavamo i predstavljamo nekretnine sa podrucja sele Srbije. Ukoliko vas interesuje prodaja stanova bez posrednika na pravom ste mestu. Bez obzira da li je kupovina stanova (stanovi Beograd, Novi Sad itd.) ili prodaja stanova (stanovi prodaja Beograd, Novi Sad itd.) mi smo Vam olakšali izbor birajuci ozbiljne saradnike i oglasivace nekretnina.\nUsluzno oglasavanje za potražnju i ponudu nekretnina sirom Srbije!\nProdaja stanova Beograd (jeftini stanovi u Beogradu, novogradnja, stanovi u izgradnji...)\nProdaja kuca u okolini Beograda, Novog Sada\nProdaja placeva Beograd i Novi Sad\nO nama - ocena stranice 5.0 od 5 na osnovu 1 glasova.


Samo Zilkićeve hodže mogu u Vojsku Srbije ::\nVesti / Samo Zilkićeve hodže mogu u Vojsku Srbije\nSamo Zilkićeve hodže mogu u Vojsku Srbije\nAutor: R. Femić\nPosebna radna grupa zaključila je dа “istorijski kontinuitet i prаvni legitimitet trаdicionаlne islаmske verske zаjednice u RS imа sаmo Islаmskа zаjednicа Srbije” i na osnovu tog nalaza sporаzum će biti potpisаn sа IZS.\nProšlog meseca sporazum o verskoj službi je potpisan sa Srpskom pravoslavnom crkvom, a tada je najavljeno i potpisivanje sporazuma sa ostalim tradicionalnim verskim zajednicama.\nPotpredsednik Mešihata IZuS Rešad Plojović kazao je Novom magazinu da je takva odluka očekivana, iako su se nadali drugačijem rešenju.\n“Režim u Beogradu očigledno nastavlja obračun sa Islamskom zajednicom u Srbiji, ranije je to činilo Ministarstvo vera, a sada i Ministarstvo odbrane. Naravno, to nije bezazlen postupak i šalje se veoma dalekosežna poruka pripadnicima Islama da njihovo prisustvo u Vojsci Srbije nije poželjno. Istovremeno, Vojska se srbizuje", kazao za Novi magazin muftija Rešad Plojović, potpredsednik Mešihata IZuS.\nDve islamske zajednice osporavaju jedna drugoj legitimitet od oktobra 2007. godine, kada je grupa imama otkazala poslušnost muftiji Zukorliću i priklonila se Rijasetu IZS koji je formiran početkom te godine u beogradskoj Bajrakli džamiji. Ona se predstavlja kao jedina verska zajednica sa tradicijom i kao pravni sledbenik kontinuiteta iz 1868, odnosno 1930. godine.\nIZuS duhovno i organizaciono pripada IZ u BiH i kao jedinog verskog poglavara priznaje reis-ul-ulemu Mustafu Cerića.\nObe IZ su upisane u Registar crkava i verskih zajednica.


U Bihaću održan Regionalni poslovni forum “Biznis plus”\nČESTITKA GRAĐANIMA U POVODU DANA DRŽAVNOSTI\nPreuzimaju i Vladu USK - ASDA apsolutno kontroliše i Islamku zajednicu USK\nRepresivna politika radikalizacije tradicionalnog bosanskog Islama u Cazinu\nBosanska Krajina - USK\nNapisao/la ljutakrajina.net 04 Mart 2016 . Objavljeno u USK\nU organizaciji Regionalnog poslovnog kluba Biznis plus i Vlade Unsko-sanskog kantona (USK)danas je u Bihaću održan Regionalni poslovni forum , koji je okupio brojne ličnosti političkog i poslovnog života BiH, republike Srbije, Hrvatske, Evropske unije , te brojnih međunarodnih organizacija .\nOvaj forum nastavak je ranijeg susreta u Bosanskom Petrovcu, ali ovaj put u značajno širim okvirima. Bila je ovo prilika za nove smjernice u pravljenju kvalitetnih iskoraka prekogranične saradnje, korištenja predpristupnih fondova EU-a i uopće poticanja saradnje privrednika i privrednih subjekata regije.\nNajmjera i ovog poslovnog foruma je, unatoč trenutnoj ekonomskoj situaciji u zemlji, iznaći mogućnosti i premostiti prepreke u ostvarivanju kvalitetne regionalne saradnje , pružiti bh. privrednicima što konkretnije impute u korištenju predpristupnih fondova, te ukazati vlastima na krucijalne probleme privrede, kaže Svetlana Cenić iz Biznis plusa.\nOrganizaciju poslovnog foruma pomogla je i Vlada USK, a skup je okupio značajan broj privrednika , kojima je pružena mogućnost da o problemima koji opterećuju njihovo poslovanje razgovaraju s visokim funkcionerima u BiH, ali i predstavnicima Evropske unije , Američke ambasade , Direkcije za evropske integracije i evropskih finanijskih institucija.\nNaglašavajući da je nakon 20 godina stagnacije , konačno došlo vrijeme da se napravi zaokret u pravcu privrednog razvoja član Predsjedništva BIH Mladen Ivanić rekao je kako je neopdno promijeniti imidž BiH, kako bi se napravio efikasniji prostor i povoljniji ambijent za investicije od kojih bi građani osjetili neposrednu korist, te izrazio nadu da će se taj proces završiti pozitivno.\nGovoreći o trgovinskoj razmjeni sa Srbijom, Ivanić je rekao kako je posljednjih godina došlo do značajnog povećanja aktivnosti, ali da “ima još prostora”, posebno u namjenskoj industriji.\nU svom obraćanju koje je privuklo najviše pažnje ministar vanjske trgovine i ekonomskih odnosa BiH Mirko Šarović govorio je o pripremljenoti bh. ekonomije za međunarodnu razmjenu , ali i aktivnostima na osiguranju što bolje pozicije u toj razmjeni .\nŠarović je podsjetio da je BiH do sada izgubila stotine miliona eura iz sredstava pretpristupne pomoći Evropske unije (EU) i da je na domaćim vlastima da hitno usvoje odgovarajuće akte kako se to ne bi dešavalo ubuduće.\nPrema njegovim riječima, EU zemljama regiona nudi 11 milijardi eura kroz različite fondove do 2030. godine.\n“Mi smo samo u 2016. godini propustili značajna sredstva iz IPA fondova. Za poljoprivredu oko 20 miliona eura, u oblasti zaštite životne sredine oko 50 miliona, a za infrastrukturne projekte oko 160 miliona”, poručio je Šarović.\nBIH ipak najbolje rezultate u trgovinskoj razmjeni bilježi sa susjednim zemljama, prvenstveno Hrvatskom i Srbijom, ustvrdio je Rasim Ljajić, ministar trgovine, turizma i telekomunikacija Srbije. Ljajić je podsjetio da lošu privrednu sliku u zemljama zapadnog Balkana najbolje ilustruje podatak da je 45 posto mladih nezaposleno i da već dvije decenije vlada apatija.\n“Negdje smo izgubili 20 godina i dopustili da političke teme dominiraju nad ekonomskim, što nije nikako dobro. Treba nam više saradnje i otvaranja i u tom smislu ovakvi skupovi su više nego korisni kako bismo utvrdili gdje su barijere i kako ih otklanjati”, istakao je Ljajić.\nEvropska unija podržava provođenje reformi u BiH, jer je to put ka povećanju ekonomskog rasta , privlačenju novih investicija i kreiranju novih radnih mjesta, riječi su Renca Davidija, zemjenika šefa Delegacije EU u BIH.\nBiH godišnje gubi na desetine miliona eura sredstava u okviru fondova i programa pomoći EU, podsjeća Edin Dilberović, direktor Direkcije za evropske integracije. U tom kontekstu naglašeno je da je reformaska agenda ustvari rast i razvoj, a ne politička reforma, da su privrednici ti koji misle i stvaraju za naredne generacije, te da se treba učiniti sve da se poduzetnički duh stvori i u politici.\nTufekčić uputio je Otvoreno pismo glavnoj tužiteljici KS Dalidi Burzić\nJosip Šimić / Proslijedio Sam Pisma Tužiteljstvu BiH\nZAKAZANE JAVNE RASPRAVE VEZANE ZA ZAKON O ZABRANI PUŠENJA\nRat saopćenjima Senada Šepića i SDA\nKrajišnici: Ne prihvatamo Zakon o akcizama jer njime tjerate i ljude i firme iz BiH\nJOSIP ŠIMIĆ: Visoku cijenu platit će Semir Efendić po tužbi za klevetu zbog iznesenih laži o meni!\nKad se religijski svodnici, oligarhi i ultra fašisti dočepaju još vlasti, niko im ravan nije!!!\nPAPA FRANJA: CIONISTI ISKORIŠTAVAJU ISLAM ZA POKRETANJE TREĆEG SVJETSKOG RATA\nU Hrvatskoj djecu uče da su ateisti krivi za Auschwitz, a gay osobe upoređuju sa pedofilima\nJOSIP SE MORA UŠUTKATI\nU prodaji web sajt - portal '' Ljuta Krajina ''\nJOSIP ŠIMIĆ: Smjestili me na psihijatriju


Kremlj: Cenu evropske politike prema Belorusiji platiće putnici - Sputnjik Srbija\n18:19 18 Jun 2021\nKremlj: Cenu evropske politike prema Belorusiji platiće putnici\n12:59 25.05.2021 (osveženo 15:14 25.05.2021) Preuzmite kraći link\nMoskva žali zbog ishitrenih preporuka Evropske unije avio-kompanijama da zaobilaze vazdušni prostor Belorusije, izjavio je portparol Kremlja Dmitrij Peskov. Kako kaže, cenu toga će platiti putnici.\n„U ovoj situaciji može samo da se izrazi žaljenje. Za svaku aviokompaniju nije ni najmanje profitabilno da leti oko teritorije velike zemlje koja se nalazi u centru Evrope“, prokomentarisao je on odluku brojnih avio-kompanije da zaobilaze vazdušni prostor Belorusije.\nKako je rekao, najpre je trebalo „objektivno se pozabaviti onim što se dogodilo“.\n„Naše evropske kolege su krenule drugim putem. Na jučerašnjem samitu su bez ikakve istrage radije odabrali da brzo donesu odluku i izneli odlučne preporuke za svoje avio-kompanije“, rekao je Peskov.\nIstovremeno, podsetio je da se te preporuke od danas primenjuju.\n„Ovde treba shvatiti da će za te preporuke, kada se podvuče crta, cenu plaćati putnici aviona, koji će biti u vazduhu dodatnih pola sata ili sat vremena. Sve to košta“, dodao je portparol ruskog predsednika.\nNakon "Lufthanze" ni "Er Frans" više neće leteti iznad Belorusije\nPrema njegovim rečima, zvanična Moskva ne smatra da su životi ruskih državljana, koji su se nalazili u avionu „Rajan era“, bili izloženi opasnosti.\nS tim u vezi, Peskov je dodao da su postupci beloruskih kontrolora leta bili usmereni na to da svedu na minimum moguću pretnju u avionu.\n„Ako dobro razumemo, postojalo je saopštenje da postoji određena pretnja u avionu i u skladu sa međunarodnim pravilima upućena su potrebna upozorenja“, objasnio je on.\nRanije je Evropski savet pozvao evropske aviokompanije da izbegavaju da lete iznad Belorusije i saopštio da očekuje od Međunarodne organizacije za civilnu avijaciju da hitno istraži gore navedeni incident. Lideri država EU su se založili za uvođenje novih sankcija Belorusiji.\nVašington i Brisel: Lukašenko će odgovarati za incident sa avionom "Rajan era"\nRajaner, putnici, EU, preporuke, Dmitrij Peskov


RTS :: Mateo Beretini promenio mišljenje o finansijskoj pomoći teniserima\nTenis Mateo Beretini promenio mišljenje o finansijskoj pomoći teniserima\nčetvrtak, 21. maj 2020, 09:56 -> 11:11\nMateo Beretini promenio mišljenje o finansijskoj pomoći teniserima\nItalijanski teniser Mateo Beretini pozvao je prvog tenisera sveta Novaka Đokovića i objasnio mu zbog čega ne podržava njegov predlog za finansijsku pomoć nižerangiranim teniserima. Đoković je Italijanu odgovorio da razume njegovu odluku te da donacije nisu obavezne već su na dobrotvornoj bazi.\nItalijan je pre desetak dana podržao Novakov predlog, ali je u međuvremenu promenio stav iz ličnih razloga i smatra da teniseri ne treba da pomažu jedni druge novcem.\n"Zvao sam Novaka i objasnio sam mu svoju situaciju. Rekao sam mu da imam druge prioritete i da planiram da pomognem porodicama koje je koronavirus ostavio bez posla i kojima je sada najpotrebnija," rekao Beretini za Rojters.\nTrenutno osmi teniser sveta smatra da bi problemom finansijske podrške teniserima morale da se bave teniserske organizacije.\n"Moje mišljenje je da ni u jednom profesionalnom sportu učesnici ne bi trebalo da pomažu drugima. To je na odgovornim telima, u ovom slučaju ATP, WTA i ITF. Oni su ti koji organizuju turnire, a mi smo ti koji učestvujemo. Njihova odgovornost je da brinu o nama i da reše probleme s kojima se susreće naš sport," naglasio je Beretini.\nNovak Đoković je Beretiniju rekao da razume njegovu odluku te da donacije nisu obavezne već su na dobrotvornoj bazi.\nNajbolji teniser sveta je ubrzo nakon prekida teniske sezone pokrenuo inicijativu za spas finansijski ugroženih nižerangiranih igrača kojima bi sto najboljih sa ATP liste novčano pomogli.\nFond je pre par dana počeo sa radom i izvršio prve uplate, a u međuvremenu su se u javnosti pojavile razne reakcije tenisera širom sveta od bezrezervne podrške toj ideji, do protivljenja koje je prvi izrazio Dominik Tim.\nJu-Es open bez "velike trojke", ali ni to nije najveći problem svetskog tenisa\nNadal odabrao masters u Madridu umesto Ju-Es opena


Ako neko odustane ostaju drugoligaši - InfoVranjske\nAko neko odustane ostaju drugoligaši\nOK Vranje, osvajanjem devetog mesta na tabeli Druge lige „Istok“ ispasti je iz lige zajedno sa desetoplasiranom ekipom Hajduk Veljka iz Negotina.\nU tabora OK Vranje nikako da prebole ispšadanje jer je ono direktna posledica poraza i gubitka bodova u poslednjem kolu od mesne ekipe Mladosti. Dugogodišnji animozitet između pojedinaca u obe ekipa na kraju je kulminirao ispadanjem OK Vranja koje treba ove godine da slavi 20 godina postojanja.\nUpravo ta činjenica, da slave 20-to godišnjicu, podstakla je upravu kluba, ali i čelnike vranjskog sporta da lobiraju u OSS kako bi se pronašla zakonska mogućnost da OK Vranje i dalje bude drugoligaš.\nU međuvremenu, u Soko Banji, od 11-og do 13-og maja, odigran je kvalifikacioni turnir za popunu Druge lige „Istok“. Njabolji su bile ekipe Ozrena iz Soko Banje i Milenijuma iz Niša i one su novi drugoligaši.\nPrema infirmacijama koje dobijamo iz OK Vranje, ovo nije konačna tabela za sastav Druge lige „Istok“.\n– U savezu nam je saopšteno da konačna tabela klubova Drugih liga bića poznata po završetku prelaznog roka i Skupštine Odbojkaškog saveza Srbije, počekom jula. U praksi to znači da će se utvrditi da li su svi klubovi izvršili preregistraciju u Agenciji za privredne registre i da li će se svi klubovi prijaviti za takmičenje. U slučaju odustajanja nekog od klubova Druge lige „Istok“, OK Vranje ima pravo da konkuriše za povratak među drugoligašae – navodi naš izvor blizak upravi OK Vranje.\nRusi preslišali Vranjance\nMiloš Cvetković, Miroljub Nedeljković i Slađan Dragišić, vranjski kik bokseri, učestvovali su u dresu reprezentacije Srbije u disciplinama lou kik, K1 i lajt kik, na Svetskom karate kupu u Mađarskoj, održanom od 17. do 20. maja, i izbubili svoje mečeve u eliminacionim borbama.\n-Nije im bio naklonjen ždreb, za protivnike su dobili svetske šampione, dvojicu iz Rusije i jednog Mađara. Borili su se hrabro i nisu razočarali. Inače, reprezentacija Srbije je osvolija sedam zlatnih, sedam srebrnih i 12 bronzanih medalja u muškoj i ženskoj konkurenciji – ističu treneri vranjskih boksera, Vedran Tašković i Igor Mladenović.\nMiloš Cvetković se takmičio u disciplini lou kik u kategoriji do 63,5 kg, Miroljub Nedeljković u disciplini K1 u kategoriji do 67 kg, a Slađan Dragišić u disciplini K1 u kategoriji do 71 kg.\nNa takmičenju je učestvovala 21 reprezentacija. U sastavu reprezentacije Srbije bilo je 32 takmičara.\nNiko kao Šeki\nMarjan Stanojković Šeki, po ocenama stručnih komisija u KSS, jedan je od najperspektivnijih mlađih košarkaških trenera na jugu Srbije. U KK Panteri su prezadovljni njegovim radom sa mlađim selekcijama i onim što je do sada postigao. Njegov kontinuiran rad, zasnovan na savremenom programu koji konstanatno prati na seminarima koji organizuje RKSIS i KSS donose rezltate, a najvredniji su oni koji svake godine itbacuju kvalitetne pojedince koji će u narednim sezonama činiti okosnicu KK Jug, člana Prve srpske lige „Istok“.\nTrener Stanojković je dobio veliko priznanje kada je od strane saveza postavljen za jednog od trenara u regionu 8 – Leskovac.\n– Ponosni smo na sve selekcije, a posebno na dečake rođene 1996. godine, jer su kao mlađi, godinu dana od ostalih, napravili izuzetne rezultate u regionu. Tu su i devojčice, mlađe pionirke, koje su ostavile izvanredan utisak na parketu, a sve to zasluga je našeg timskog brada u klubu. Naravno, ponosan sam što se moj rad vrednuje u regionalnom savezu gde sam postavljen za jednog od trenera – skroman je Stanojković.


Karleuša iz izolacije poslala JASNU poruku: Ovo je prava ISTINA njenog i Duškovog odnosa! (FOTO) - PRess Serbia | PR PRess team\nVeć duže vreme kruže glasine kako pevačica Jelena Karleuša i njen muž fudbaler Duško Tošić nisu u ljubavi, te da je razvod na pomolu.\nKarleuša nije htela da se odlašava mnogo tim povodom, te je jednim snimkom na društvenim mrežama stavila tačku na sve dalje spekulacije.\nNaime, Karleuša je već pre nekoliko dana postavila stori na svom Instagram profilu, gde ona i Duško uživaju u izolaciji, ona je ispijala vino, dok je on trenirao u sobi.\n– Srpski dnevni tabloidi na muci većoj od korone – napisala je Jelena, očigledno još jednom demantujući glasine da je pre nekoliko nedelja došlo do fizičkog obračuna između nje i Duška, kao i to da je njihov odnos nikad bolji i da ljubav cveta.


SNS uvlači državne institucije u unutarstranačke sukobe\nZamenica predsednika Demokratske stranke Gordana Čomić rekla je danas vladajućoj Srpskoj naprednoj stranci (SNS) da ne uvlači državne institucije u unutarstranačke sukobe. „SNS ima dosta ozbiljnih unutrašnjih sukoba, što je i prirodno za političku grupu, ali nije prirodno da u te sukobe uvlačite državne institucije, službe bezbednosti, Vojnobezbednosnu agenciju i da se resursima države vode medijske hajke“, kazala je Čomić nakon sednice vlade u senci Demokratske stranke. Povodom navoda pojednih medija, ali i političara o „državnom udaru“ koji preti Srbiji, zamenica predsednika DS je poručila „svima onima koji maštaju o teorijama zavera“ da pogledaju rečnik „i šta piše pod sloboda govora, proizvodnja panike i straha i proizvodnja neprijatelja“. „Sa nadom da se nećemo više igrati sa ozbiljnim stvarima, i da će svi oni koji proizvode strah, izgubiti na sledećim izborima kad god oni budu održani“, navela je Čomić.\n14:55: Dveri optužile SNS da izvlači pare iz EPS-a\n14:45: Ljuti mlekari: Zasuli sedište EU u Briselu mlekom u prahu (foto, video)\n14:17: Ispovest devojke koja je preživela smrtonosnu lavinu: Bio je mrkli mrak, jeli smo sneg


Brnabic: Realno je da 2024 minimalac pokrije korpu\nTanjug 2. septembra 2021. 15:06\nBEOGRAD – Premijerka Ana Brnabić izjavila je danas da sa velikom sigurnošću može da kaže da će od 1. januara 2024. godine minimalna zarada dostići cenu potrosačke korpe.\nOna je rekla da je sigurna da bi to bilo postignuto ranije da nije pandemije korona virusa.\nBrnabić je posle sednice Socijalno-ekonomskog saveta posvećene utvrđivanju minimalca za sledeću godinu, odgovarajući na pitanje koliko je ovo izjednačavanje realno, navela da je samo građanima i privredi za otklanjanje posledica epidemije korona virusa iz budžeta dato osam milijardi evra.\n„Sada je minimalna zarada dostigla oko 90 odsto minimalne potrošačke korpe i ovih desetak procenata zaista nije mnogo. Naročito ako ne bude nepredviđenih događaja kao što je bila pandemija, a i ako bude prilično sam sigirna da ćemo uspeti u tome“, rekla je premijerka.\nNavela je da u prilog ovom optimizmu idu i brojke iz prošle godine, kada je u situaciji pada bruto domaćeg proizvoda za 1,1 odsto, minimalna zarada povećana za 6,6 procenata.\n„Bila bih zahvalna našim privrednicima na tome da na minimalac ne gledaju kao na nešto gde mogu da računaju na smanjenje svojih troškova, već da minimalna zarada bude izuzetak a ne pravilo.Takođe bih volela da više prate neke poteze Vlade Srbije“, rekla je premijerka.\nU tom smislu je navela da bi valjalo da ako država uvodi dualno obrazovanje, da se više privrednika uključi u to i ne čeka da samo država da naknade ili kao da kod programa „Moja prva plata“ i privreda izađe sa nekim novcem.


Utorak, 8. novembar 2011.\nPedeset četvrta sednica Odbora za zdravlje i porodicu\nOdbor za zdravlje i porodicu održao je 8. novembra 2011. godine Pedeset četvrtu sednicu. Sednici je predsedavao predsednik Odbora dr Paja Momčilov, a sednici je prisustvovao ministar zdravlja dr Zoran Stanković sa saradnicima.\nČlanovi Odbora razmatrali su Informaciju o radu Ministarstva zdravlja za period jul-septembar 2011. godine. Ministar Stanković je sa članovima Odbora razgovarao o primeni zakona o izmenama i dopunama Zakona o zdravstvenoj zaštiti i Zakona o zdravstvenom osiguranju, o radu i problemima u određenom broju zdravstvenih komora, o stepenu smrtnosti u Srbiji, o dopunskom radu lekara, o mogućim rešenjima problema nezaposlenosti zdravstvenih radnika, o preuzetim merama Ministarstva u pogledu smanjenja korupcije u zdravstvu, kao i mogućnostima ponovnog otvaranja savetovališta za dijabetičare. <?xml:namespace prefix = o ns = "urn:schemas-microsoft-com:office:office" />\nPo završetku diskusije, članovi Odbora usvojili su Informaciju o radu Ministarstva zdravlja za period jul-septembar 2011. godine.\nU nastavku sednice, Odbor je razmatrao predstavke građana i organizacija upućenih Odboru za zdravlje i porodicu.


Epson demonstrirao rad Ink Tank System štampača | PC Press\nEpson demonstrirao rad Ink Tank System štampača\n9. decembar 2013. Jovana Milićević\nKompanija Epson demonstrirala je na na konferenciji u Beogradu mogućnosti koje nude Ink Tank System (ITS) štampači sa ugrađenim rezervoarima za mastila velikog kapaciteta.\nModel L355 štampa, kopira, skenira i poseduje Wi-Fi konektivnost. Inicijalno pakovanje dolazi sa dodatne dve bočice crnog mastila te u startu može odštampati 12,000 crno-belih strana i 6,500 strana u boji. Troškovi štampe ovog modela iznose 2,19 eura po tabaku papira (500 listova) ili 0,0048 eura po odštampanoj strani. Ovaj štampač je dobar izbor za korisnike koji rade od kuće, kao i za manja poslovna okruženja.\nMonohromatski štampač WorkForce M200 dolazi sa dodatnom bočicom crnog mastila i može odštampati 11,000 crno-belih strana, što troškove štampe svodi na svega 1,18 eura za 500 strana ili 0,0024 eura po odštampanoj strani. WorkForce M200 je takođe multfunkcijski uređaj koji štampa, poseduje podršku za mrežu i mobilno štampanje, kao i ADF funkcionalnost. Kao takav je idealan za manje kancelarije i poslovna okruženja koja nastoje da troškove štampe svedu na minimum.\nFoto štampač L800 po jednom punjenju može odštampati do 1,800 fotografija visokog kvaliteta, dimenzija 10×15. To znači da korisnika jedna fotografija staje 0,03 eura, te je ovaj šestobojni model idealan za fotogafe i entuzijaste koji žele da štampaju veliki broj fotografija po niskoj ceni.\n“Prošle godine smo predstavili ITS seriju štampača sa integrisanim rezervoarima za mastila izuzetno velikog kapaciteta i još uvek smo jedini koji nude rešenje za visoko kvalitetnu štampu ovog tipa. Ovaj put želimo da pokažemo koliko svako od nas može uštedeti ako uzmemo u obzir da utrošak po odštampanoj strani može biti do 90% manji nego kod konkurentskih štampačai da ITS štampači troše do 95% manje energije od konkurentskih lasera. Dugoročna ušteda je veoma bitna za mala poslovna okruženja koja zahtevaju vrlo povoljan sistem za štampu, a mi nudimo ne samo to, već i prepoznatlivi Epson kvalitet i pouzdanost”, izjavio je Renato Vinćenti, marketing menadžer za razvoj u kompaniji Epson.\nZa više informacija o dostupnim Epson proizvodima možete se obratiti zvaničnom distributeru Epson proizvoda u Srbiji kompaniji Ewe Comp, na: www.ewe.rs\nZa više informacija o Ink Tank System proizvodima ww.epson.eu/inktanksystem.\n← IT gigatni u borbi za privatnost podataka\nGalaxy Note 3 – prodato 10 miliona za dva meseca →


Obradović 'peče zanat' u NBA klubovima - Sportske.net\nObradović 'peče zanat' u NBA klubovima\nPrvi put u svojoj 11-godišnjoj uspešnoj trenerskoj karijeri Saša Obradović dobiće priliku da ostvari svoju veliku želju - da prisustvuje treninzima NBA ekipa u pripremnom periodu.\n'Slučaj Peković' - Minesota izdala zvanično saopštenje!NBA - Top 50 neverovatnih koševa iz sezone za namaKoliko, u stvari, star Kevin Garnet?Bjelica se oprostio od KG: "Hvala za sve"Definitivno - Garnet završio karijeru\nTaj san do sada nije bio ostvarljiv, jer je dojučerašnji prvi strateg berlinske Albe uvek u ovom periodu godine imao klupske obaveze.\n47-godišnji Obradović početkom oktobra putuje u SAD, gde će prvo prisustvovati treninzima Bruklin Netsa, a zatim Atlanta Hoksa, San Antonio Sparsa i na kraju Orlando Medžika. Naš nekadašnji reprezentativac će tako dobiti priliku da usavrši svoje košarkaško znanje na najvišem nivou.\n"Želim da iskoristim svaki mogući trenutak da napredujem kao trener. To što sam trenutno bez angažmana, poklopilo se sa mojom davnom željom, a to je da se lično upoznam sa sistemom rada u NBA timovima. Gledaću kako se radi u četiri ekipe, među kojima svaka ima određenu posebnost" započinje priču Saša Obradović.\nGreg Popovič i San Antonio su do sada više puta ugostili trenere iz Srbije i pokazali otvorenost u razmeni ideja i razmišljanja. Ovoga puta stručni štab Sparsa će posebnu pažnju obratiti na dvosmerni protok informacija, ako se zna da je pre dve godine Saša Obradović sa Albom uspeo da u Berlinu pobedi Sparse, koji su tada u nemačku prestonicu stigli kao NBA šampioni.\n"Lepe uspomene i izvanredna utakmica. Rekao bih da je to bio jedan od najuzbudljivijih duela igranih u okviru NBA Global gejmsa. Pobedili smo Sparse pogotkom MekLejna uz zvuk sirene" podseća se Obradović.\nSrpski stručnjak ističe da se NBA sistem rada tokom pripremnog perioda za regularnu sezonu potpuno razlikuje od onog tokom Letnjih liga, kada se ne može dobiti prava slika.\n"Veliku zahvalnost dugujem ljudima i klubovima u kojima ću boraviti. Imam mnogo pitanja za kolege i širom otvorenih očiju ću upijati svaki detalj. Smatram da se svaki čovek uči dokle god je živ. Još sam relativno mlad trener i želim da steknem što više znanja, a najbolje mesto za tako nešto je Amerika" kaže Obradović.\nSrpski trener je prošlog proleća završio svoju i više nego uspešnu misiju u berlinskoj Albi sa osvojenih pet trofeja i sada je okrenut nekim novim izazovima.\n"Plan je da posle povratka iz Amerike nastavim sa trenerskim poslom i svojom profesionalnom karijerom. Tokom leta je bilo nekih kontakata sa ekipama iz Španije i Rusije, ali se kockice nisu poklopile. Moje ambicije su pre svega u vezi sa Evropom, ali sasvim sigurno da bih razmislio i ukoliko se ukaže prava prilika za mesto u stručnom štabu NBA ekipe" zaključuje Obradović.\nSrpski stručnjak je trenersku karijeru počeo 2005. godine u ekipi Kelna, da bi potom radio u Kijevu, Turovu i Donjecku pre nego što je 2012. godine seo na klupu berlinske Albe.\nKao igrač nosio je dresove Crvene zvezde, Limoža, Albe, Rome, Budućnosti i Kelna. Sa našom reprezentacijom osvojio je zlatne medalje na Evropskim šampionatima 1995, 1997. i 2001, kao i na Svetskom prvenstvu 1998. godine. Uz to ima srebro sa Olimpijskih igara 1996. i bronzu sa Evropskog prvenstva 1999. godine.


UN: Odbijene i ruska i američka rezolucija za Venecuelu\nIzvor: Večernje novosti, OK Radio - Svetske vesti - Petak 01.03.2019 - 12:26\nSavet bezbednosti UN odbio je danas i ruski i američki nacrt rezolucije o Venecueli, zacementiravši time globalni razdor po pitanju odnosa prema krizi u ovoj južnoameričkoj državi Rusija i SAD nalaze se na suprotnim stranama u Venecueli, budući da prvi podržavaju zakonitog predsednika Nikolasa Madura, a drugi samoproglašenog privremenog predsednika Huana Gvaida, prenosi Rojters. Rusija i Kina...\nTramp-Kim: Prekinut samit u Hanoju, Tramp odustao zbog sankcija\nIzvor: BBC News, OK Radio - Svetske vesti - Četvrtak 28.02.2019 - 12:34\nAmerički predsednik kaže da su razgovori prekinuti zato što je Severna Koreja tražila da sankcije budu u potpunosti ukinute. Samit američkog predsednika Donalda Trampa i lidera Severne Koreje Kim Džong Una završen je ranije nego što je planirano. „Zbog sankcija", istakao je Tramp na konferenciji za medije. „Želeli su da sankcije potpuno budu ukinute, a mi na...\nU jeku napetosti pao indijski helikopter i to na Kašmir\nIzvor: B92, OK Radio - Svetske vesti - Sreda 27.02.2019 - 12:20\nU jeku napetosti oko sukoba pakistanskih i indijskih borbenih aviona, srušio se indijski helikopter Mi- 17, prenosi Raša tudej. Tom prilikom, kako se navodi, poginule su dve osobe. Helikopter je pao na teritoriu Kašmira koju kontroliše Indija, saoptila je indijska policija pozivajući se na lokalne medije. Helikopter je pao u blizini grada Budgama, u indijskoj državi Jamu. Najmanje...\nDve nuklearne zemlje na korak od rata?\nIzvor: B92, OK Radio - Svetske vesti - Utorak 26.02.2019 - 11:54\nDvanaest indijskih aviona bombardovalo je teroriste u delu Kašmira koji je pod pakistanskom kontrolom. U napadu je u potpunosti uništen kamp za obuku terorističke organizacije Džaiš el Muhamed. Pakistan je na to odgovorio podizanjem svojih vojnih aviona, prenosi Sputnjik. Ova situacija predstavlja eskalaciju neprijateljstva između dve susedne zemlje s nuklearnim naoružanjem. Reč je o prvom vazdušnom napadu preko...\n"Jedini dosluh s Rusima imala je pokvarena Hilari Klinton"\nIzvor: B92, OK Radio - Svetske vesti - Ponedeljak 25.02.2019 - 12:14\nVašington -- Američki predsednik Donald Tramp ponovo optužio svoju rivalku na predsedničkim izborima 2016, Hilari Klinton, da je bila u dosluhu s ruskim vlastima. "Jedini dosluh s Rusima imala je pokvarena Hilari Klinton i Demokratski nacionalni komitet...", naveo je Tramp na svom nalogu na Tviteru. Američke obaveštajne agencije optužuju Rusiju za navodno mešanje u predizbornu kampanju 2016....\nSnimci haosa obilaze svet; Gvaido: Oslobodite Venecuelu (VIDEO)\nIzvor: B92, OK Radio - Svetske vesti - Nedelja 24.02.2019 - 15:09\nKarakasa -- Najmanje četvoro ljudi poginulo je u sukobima na granici Venecuele i Kolumbije, a 285 je povređeno, javljaju svetski mediji. Sukobi su izbili nakon što su kamioni s humanitarnom pomoći i desetinama volontera pokušali da uđu u Venecuelu iz Brazila i Kolumbije s kojima je predsednik Nikolas Maduro prekinuo odnose. Među ubijenima je i 14-godišnji dečak. Zapaljeno...\nIzvor: B92, OK Radio - Svetske vesti - Petak 22.02.2019 - 12:48\nBudimpešta -- Mađarski premijer Viktor Orban izjavio je da ljudi imaju pravo da znaju "šta Brisel namerava". On navodi da je pitanje migracija "u igri na izborima za Evropski parlament", zakazanim za maj ove godine. Kako prenosi agencija MTI, Orban je u intervjuu za mađarski državni radio rekao i da će njegova vlada nedavno započetom kampanjom putem...\nIzvor: B92, OK Radio - Svetske vesti - Četvrtak 21.02.2019 - 12:19\nSkoplje -- Bivši predsednik makedonskog Sobranja Trajko Veljanovski uhapšen zbog izazivanja nereda i upada u Sobranju 27. aprila 2017. godine, javlja TV Telma. Pored Veljanovskog, uhapšeni su i bivši ministar rada i socijalne politike Spiro Ristovski i bivši ministar transpotra Mile Janakijevski. Izvori TV Telma navode da se u vezi s ovim slučajem traga i za bivšim...\nIzvor: RTV, OK Radio - Svetske vesti - Sreda 20.02.2019 - 12:05\nSOFIJA - Bugarski parlament je ratifikovao Protokol o učlanjenju Republike Severne Makedonije u NATO, prenosi A1on.mk. Za ratifikaciju Pristupnog protokola glasala su 140 poslanika dok protiv i uzdržanih nije bilo. Sednici nisu prisustvovali poslanici iz redova Bugarske socijalističke partije. Oni bojkutuju rad parlamenta kao protest zbog izmena u izbornom zakonu u Bugarskoj. Na plenarnoj sednici bugarskog parlamenta, na...\nIzvor: B92, OK Radio - Svetske vesti - Utorak 19.02.2019 - 12:23\nNa železničkoj stanici u Drezdenu policija je pronašla 17 granata sakrivenih u unutrašnjosti jednog automobila u kojem su bila dvojica državljana BiH. Obojica su uhapšena, a akcija je provedena uz pomoć pasa tragača, prenose nemački mediji. Policijski službenici su ustanovili da navedeni državljani BiH nisu imali ni dozvolu o boravku u Nemačkoj. Kako se navodi, ustanovljeno je...\nIzvor: B92, OK Radio - Svetske vesti - Ponedeljak 18.02.2019 - 11:40\nTirana -- Albanski premijer Edi Rama izjavio je da neće podneti ostavku i da neće biti vanrednih parlamentarnih izbora u Albaniji. Nakon masovnih opozicionih antivladinih protesta u Tirani, Rama u intervjuu za italijanski Korijere dela sera kaže da za tim nema potrebe budući da je opozicija u dubokoj krizi i nje u stanju da politički izazove...\n"Abe novinovao Trampa za Nobela na njegov zahtev"\nIzvor: N1 info, OK Radio - Svetske vesti - Nedelja 17.02.2019 - 13:41\nJapanski premijer Šinzo Abe nominovao je prošle jeseni američkog predsednika Donalda Trampa za Nobelovu nagradu za mir nakon što je dobio zahtev američke vlade da to uradi, objavio je japanski list Asahi. Izveštaj o tome, koji je objavljen u japanskom listu, usledilo je nakon što je Tramp rekao da ga je Abe nominovao za Nobelovu nagradu...\nDobio otkaz posle 15 godina rada pa ubio pet kolega\nIzvor: B92, OK Radio - Svetske vesti - Subota 16.02.2019 - 13:33\nMuškarac otpušten sa posla otvorio je vatru u skladištu u predgrađu Čikaga i ubio pet kolega i ranio pet policajaca pre nego što je ubijen. Policija je saopštila da je 45-ogodišnji Geri Martin 15 godina radio u kompaniji Henri Prat u Aurori, u državi Ilinois, pre nego što je juče otpušten. Navedeno je da nije poznato da...\nU svetu godišnje zbog konflikta umre najmanje 100.000 beba\nIzvor: Danas, OK Radio - Svetske vesti - Petak 15.02.2019 - 14:51\nBroj dece koja žive u područjima zahvaćenim konfliktom veći je nego ikada u poslednje dve decenije, kaže novo istraživanje organizacije Save the Children. Ratna dejstva i posledice konflikata kao što su glad, oštećene bolnice i ostala infrastruktura, nedostatak zdravstvene nege i sanitacije, uskraćena humanitarna pomoć uzrok su smrti preko 100.000 beba u svetu godišnje. Ovo je...\nVojna intervencija SAD u Venecueli NIJE OPCIJA\nIzvor: Blic, OK Radio - Svetske vesti - Četvrtak 14.02.2019 - 11:56\nAmerički Kongres neće podržati američku vojnu intervenciju, uprkos izjavama predsednika Donalada Trampa o takvoj mogućnosti, izjavio je danas predsedavajući Odbora za spoljne poslove Predstavničkog doma SAD Eliot Engel. - Zabrinut sam zbog predsednikovog zveckanja oružjem. Želim da budem jasan pred svima, vojna intervencija nije opcija - rekao je Engel na početku saslušanja pred Odborom na temu...\n« Previous 1 ... 26 27 28 29 30 31 32 33 ... 34 38 Next »


Javni poziv za mlade Rome i Romkinje iz Beograda za obuke za zanate i obuke za digitalni marketing - Beogradski Portal\nJavni poziv za mlade Rome i Romkinje iz Beograda za obuke za zanate i obuke za digitalni marketing\nGradska opština Zvezdara raspisuje Javni poziv za mlade Rome i Romkinje iz Beograda u okviru koga mogu da se prijave za obuke za zanate i digitalni marketing. Projektom je planirana obuka 30 korisnika za neke od zanata (iz oblasti ugostiteljstva, trgovine, održavanja prostora, građevinarstva, saloni lepote i slično) i 15 korisnika za digitalni marketing, uz prethodni kratak kurs engleskog jezika.\nJavni konkurs traje do kraja februara 2022. godine i deo je projekta „Zapošljavanje Roma u Beogradu na poslovima razvijenim tokom pandemije KOVID19“. Obrazac za prijavu možete preuzeti na opštinskom sajtu, na infopultu Gradske opštine Zvezdara ili u prostorijama MZ Mali Mokri Lug, Veliki Mokri Lug ili Mirijevo.\nProjektom je predviđeno zapošljavanje 30 Roma i Romkinja nakon obuka, gde će prve dve plate poslodavcu biti subvencionisane iz sredstava projekta.\nSredstva izdvojena za ovaj projekat iznose 100.000 evra, realizuje ga Gradska opština Zvezdara u partnerstvu sa udruženjem „Otvoreno srce“ iz Beograda. Projekat traje do kraja oktobra 2022. godine i deo je programa „Inkluzija Roma i drugih marginalizovanih grupa u Srbiji’’- Inicijativa za inkluziju 3, koji se sprovodi u okviru Nemačke razvojne saradnje. Program realizuje Nemačka organizacija za međunarodnu saradnju GIZ, u saradnji sa Ministarstvom za ljudska i manjinska prava i društveni dijalog.